recursal/SuperWikiNEXT-32B huggingface dataset:
現藏於博文頓坦克博物館嘅勇氣號坦克
**勇氣號步兵坦克**（**A38**），係一種僅僅進行到原型車階段嘅英國二戰坦克設計，設計嘅目的係滿足遠東地區對輕量而且裝甲厚實嘅戰車嘅需求，但係最後發現設計不切實際，又唔安全，所以無採用到。響1943年曾經有計劃研發安裝改進型傳動同隕石引擎嘅「勇氣II號」，但係之後不了了之。

現存唯一嘅一架勇氣號坦克最初係由坦克技術學院保存，以「警示後來嘅學生」，家陣由博文頓坦克博物館收藏。

設計同研發
-----

勇氣號坦克最初設計嘅要求係作為一款響遠東用嘅攻擊坦克，喺盡可能低嘅重量之下擁有厚嘅裝甲。呢種設計同A33奮進號相似，只不過輕好多。勇氣號最終達到了要求，前裝甲有114mm厚並且只重27噸，但係性能大打折扣。

勇氣號坦克喺1945年5月進行測試，喺第一日就不斷有小問題：駕駛員要用盡全力先至操作到轉向桿，同時用腳剎同變速桿嗰陣有受傷嘅風險，重量分佈上都有問題，離地間隙只有9英寸；加上戰爭結束，呢款坦克失去咗繼續存在嘅價值，所以負責嘅官員最終決定停止勇氣號坦克項目。

參考
--

1. 1 2 3 4  Fletcher, David (1993). *The Universal Tank*. HMSO, for REME Museum. p. 88. ISBN 0-11-290534-X.
2. ↑  "Infantry Tank A38 Valiant".
3. ↑  Fletcher, Universal Tank, p.87
4. ↑  White, AFV Profile No 6
一箍人拍緊遊埠紀錄片
**遊埠紀錄片**，係一紀錄片、電視節目、網上影片，講述記錄旅行嘅嘢：經驗，經歷，觀察、印象，一般會介紹一笪地方、風景、特色景點、人、事、歷史，有部份亦會加入嘢食或者新聞。宣傳片，包括旅行社行程嘅片，或者優惠推廣，就唔算係遊埠紀錄片。

用菲林拍攝嘅年代，**遊記片**（travelogue film）係遊埠紀錄片嘅前身，遊記片係探奇成份嘅紀錄片，多數由西方人嘅觀點睇其他文化。例如 1960年代嘅 *Across the Seven Seas*。米高沛連（Michael Palin）1989年嘅 *Around the World in 80 Days*（八十日環遊世界）令呢一類節目更加出名。

史
-

遊埠紀錄片最初係用遊記片形式出現。當有菲林嘅十九世記，旅行家會喺公眾講座，講佢哋嘅經驗，會配上相片同短片，之後發展成一種新嘅電影片種，**遊記片**（travelogue film），而遊記片將一笪地方便成條片主要內容。呢一類嘅片畀一般觀眾感受到，猶如遊埠經驗，見到唔同嘅文化同埋風景。

遊記片出自美國作家、講師史托德（John Lawson Stoddard），1874年佢開始環遊世界，之後出書，寫自己冒險經歷，仲喺北美洲巡迴演講。原先嘅演講同場加放黑白幻燈片，1892年，史托德請咗伯頓鴻斯（Burton Holmes）做拍檔。史托德喺 1897年退休，叫伯頓鴻斯搞埋攤嘢，講埋佢剩低嘅演講。伯頓鴻斯之後變成遊埠講者，1904年佢將影畫片遊埠短片放入講座裏頭，令到遊埠短片紅極一時，佢更創咗「travelogues」一詞。 第二次世界大戰之後，湯馬斯（Lowell Thomas）制作咗 「Movietone News Reel Travelogues」，遊記片之後喺全美國嘅影院放映。

特色
--

遊埠紀錄片因為用一笪地方做佢做主題，拍攝器材工作人員全部都要去到嗰笪地方，中間涉及一班人出埠，拍菲林嘅時代，好大件又重嘅器材，令到運輸，安排酒店住宿，飲食都有一定嘅難度。一啲地方可能需要政府批出嘅文件，或者要雇用當地嘅人、導遊噉，各地嘅設施相當唔同，落後嘅地方可能冇酒店，天氣等其他問題，令到拍攝相當複雜，不時要準備一啲未能遇見嘅情況。

喺電視上播出，會叫「旅遊節目」，旅行節目早年會畀旅行社贊助播出，家陣啲旅遊節目好多會有植入式廣告。而網上影片，多數係一啲 YouTube 頻道。一般根據該頻道收睇到嘅次數頻道，YouTube 公司同佢分帳，2017年每百萬播放約兩美金，成功嘅頻道要夠真實同埋有信譽，亦有廣告商廣搵啲遊埠 YouTuber 幫手「合作」。

攷
-

1. ↑  Ruoff 2006, p. 1.
2. ↑  Ruoff 2006, p. 17.
3. ↑  植入式廣告之規管探析，傳媒透視，香港電台，2017-11。
4. 1 2  The truth about how much money travel vloggers make on YouTube, and the next generation changing the game, matadornetwork.com, 2017-05-25.
5. ↑  Behind the camera: Wales' successful YouTube stars，Sophie Gidley，BBC news，2016-12-27

### 註

* Ruoff, Jeffrey (2006). *Virtual Voyages: Cinema and Travel* (英文). Duke University Press. ISBN 978-0-8223-3713-3 –透過Google Books. `{{cite book}}`: Invalid `|ref=harv` (help)

拎
-

* The Travel Film Archive
* GeoCinema Travel Filmmaker Federation
* Travel Adventure Cinema Society
* Wild Film History
* The Industry Film Archive
* The Newsreel Archive
* The Burton Holmes Archive
* Burton Holmes website
* Musee Albert Kahn
* The Explorers Club
* Windoes Travelogues website
逾越節晩餐
**逾越節**（粵拼：jyu4 jyut6 zit3；希伯來文：**פֶּסַח**‎，羅馬拼音：**Pesach**；英文：**Passover**）係猶太教嘅節日，係紀念上帝救以色列人脫離埃及人嘅奴役並且重獲自由。逾越節喺尼散月15號嘅夜晚進行。逾越節喺以色列持續7日，以色列之外地區就持續8日。

根據《出埃及記》記載，法老非常硬頸，所以上帝先要用十災來對付佢哋，但係出咗九種災害之後，法老仲係死唔肯俾以色列人離開埃及，係都要佢哋留低做奴隸，於是上帝出第十災，一夜之間將埃及入面所有大仔同第一胎嘅牲畜全部殺嗮，法老先至肯俾以色列人離開。喺殺長子嘅前一日，上帝嘅子民就按照吩咐，將羊羔嘅血搽喺門框同門楣上面做記號，於是使者見到門楣上面有羊血，就唔入去殺屋入面嘅人。

逾越節就係紀念上帝嘅使者越過門楣，救咗佢哋出來，唔使再做奴隸。為咗紀念爾個神蹟，佢哋食逾越節晚餐嘅途中會唸完整嘅讚美詩篇（הלל שלם，Hallel shalem），認為係《以賽亞書》30章29節嘅吩咐，除咗爾篇之外佢哋喺當晚亦都會唸 ｢大讚美詩篇｣。

逾越節有特別嘅飲食規定，唔准食發酵過嘅食物。

### 基督教嘅逾越節

基督宗教都有逾越節嘅概念，但係指嘅係復活節，不過除咗天主教之外，普遍都唔用呢個名；天主教嘅逾越節特別係指耶穌受難節至復活節之間嘅三日，叫做逾越節三日慶典。

註
-

1. ↑  
 15號夜晚指日曆寫15號嗰日嘅前一晚嘅六點後，即係日曆寫14號嗰日嘅夜晚六點後。
2. ↑  Grunfeld, Raphael (2019年5月9號). "Whole Hallel, Half Hallel, No Hallel" (美國英文). 喺2023年3月14號搵到.
3. ↑  
 參考〈以賽亞書〉30章29節（猶太教JPS：Is 30:29；可以睇埋：基督教和合本：〈賽〉30:29、天主教思高本：〈依〉三十29）。

拎
-

|  |  |
| --- | --- |
|  | 維基同享有多媒體嘅嘢：**Passover** |

* 探索猶太世界:逾越節
* About.com:關於逾越節



|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
**大衛·李·麥彥尼斯**daai6 wai6 lei5 mak6 jin6 nei4 si1（**David Lee McInnis**，1973年12月12號—）係美國男演員，威斯康星州綠灣人，1998年出道，最初拍過電影——傷到深處（**The Cut Runs Deep**）而出名，2007年喺南韓拍過兩部電影同一部電視劇而廣為人知。

生平
--

大衛·麥彥尼斯喺1973年12月12號喺威斯康星州綠灣出世，細個時先後喺安提高（英文：Antigo, Wisconsin）同夏威夷檀香山住過，25歲時喺電影《傷到深處》出鏡做恐怖犯罪分子嘅角色而出道。2001～2003年期間退出娛樂界，去到SK電訊（中文：SK電訊）屬下分公司做嘢。

經過一段時間反省後，麥彥尼斯喺2004年重新出道，初期拍過《腦海中的橡皮擦（英文：A Moment to Remember）》；2005年以唔出名嘅角色身份參加電影《颱風（英文：Typhoon (2005 film)）》嘅拍攝工作；到2007年拍過電影《第二次愛情（英文：Never Forever）》而逐漸喺南韓娛樂界出名，同年亦喺電影《奇談（韓文：기담）》同電視劇《航天之城（韓文：에어시티）》做過幕後花絮採訪而廣為人知。

2016年亦參加過KBS2節目《太陽的後裔》同SBS節目《Running Man》嘅拍攝工作。

拍過嘅片
----

| 年份 | 片 | 類 | 所屬國 |
| --- | --- | --- | --- |
| 1998 | 傷到深處 | 電影 | 美國 美國 |
| 2001 | Catherine’s Wheel | MV | 美國 美國 |
| The Lover | MV | 韓國 韓國 |
| 2004 | 腦海中的橡皮擦 | 電影 | 美國 美國 |
| 2005 | 颱風 | 電影 | 韓國 韓國 |
| 2007 | 第二次愛情 | 電影 | 韓國 韓國 |
| 奇談 | 電影 | 韓國 韓國 |
| 航天之城 | 電視劇 | 韓國 韓國 |
| Free Style | MV | 韓國 韓國 |
| 2008 | The Mikado Project | 電影 | 美國 美國 |
| 2009 | IRIS | 電視劇 | 韓國 韓國 |
| 2010 | 走進炮火中 | 電影 | 韓國 韓國 |
| 2011 | 夏威夷探案 | 電視劇 | 美國 美國 |
| 2012 | 遠離西藏 | 電影 | 瑞士 瑞士 |
| 2013 | IRIS 2 | 電視劇 | 韓國 韓國 |
| 九家之書 | 電視劇 | 韓國 韓國 |
| Who Killed Johnny | 電影 | 美國 美國 |
| 真人快打：遺產 | 電影 | 美國 美國 |
| 2016 | 太陽的後裔 | 電視劇 | 韓國 韓國 |
| Running Man（第297場） | 綜藝節目 | 韓國 韓國 |

註
-

1. ↑  土豆視頻 互聯網檔案館嘅歸檔，歸檔日期2011年2月18號，.第1:43:03～1:43:08位置。

出面網頁
----

* David Lee McInnis Instagram
* David Lee McInnis Internet Movie Database

|  |  |
| --- | --- |
| 權威控制 | 
* WorldCat
* VIAF: 44121695
* LCCN: no2008146175
* ISNI: 0000 0000 4656 6529
* GND: 1051832152

 |
| How to read a taxoboxHow to read a taxobox**大藍蝶** |
| --- |
| 2009 年影到嘅一隻大藍蝶2009 年影到嘅一隻大藍蝶 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 節肢動物門 Arthropoda |
|
|
|
|
|
|
|
| 綱 | 昆蟲綱 Insecta |
|
|
|
|
|
| 目 | 鱗翅目 Lepidoptera |
|
|
|
|
|
|
|
|
| 科 | 灰蝶科 Lycaenidae |
|
|
|
|
|
| 屬 | 白灰蝶屬 Phengaris |
|
|
|
|
|
|
|
| 種 | **大藍蝶 *Phengaris arion*** |
|

 |
|
|
|
|
|
|
|
|
|
|
|
|
|
|
|
|
|

  唔好同**大藍閃蝶**搞亂。
**大藍蝶**daai6 laam4 dip6（英文：**large blue**；學名：*Phengaris arion*）係灰蝶科下嘅一種蝴蝶物種，最出名嘅嘢係佢哋啲毛蟲會寄生响蟻嘅竇裏面。呢種物種廣泛噉分佈喺歐亞大陸多地，喺 1758 年第一次畀人發現同紀綠低。

大藍蝶曾經喺英倫嗰頭完全絕嗮跡，但打後生態保育工作者成功噉同大藍蝶做再引入，所以喺廿一世紀初嘅英倫可以搵到呢種蝴蝶嘅蹤影。

基本外形
----

大藍蝶啲翼，底面望落花款相當唔同。
2006 年影到，一朵花上面有一隻大藍蝶。
睇埋：灰蝶科
大藍蝶嘅毛蟲可以生到去大約 1.3 cm 咁長。

大藍蝶嘅成蟲個樣同第啲蝴蝶大同小異，有兩對翼，身體分頭胸腹三橛。佢哋蟲如其名，兩對翼向外嗰面望落係藍藍哋噉色嘅，不過佢哋啲翼向內嗰面望落幾唔同－係有啲紅紅哋橙橙哋嘅色而且帶黑色斑點嘅。平均嚟講，大藍蝶乸大隻過公些少－據講大藍蝶乸擘開嗮啲翼可以去到成 5.2 cm 咁長，而大藍蝶公擘開嗮啲翼就可以去到成 4.8 cm 咁長。

* Phengaris arion ♂*Phengaris arion* ♂
* Phengaris arion ♂  △*Phengaris arion* ♂ △

生命週期
----

睇埋：完全變態同埋竇寄生
大藍蝶同第啲蝴蝶一樣，係靠完全變態嘅方式嚟發育嘅，一世蟲會經過蛋、幼蟲、蛹同成蟲四大階段。大藍蝶嘅幼蟲期可以有成 9 個月咁長，條蟲生到夠大就會結蛹，變成成蟲之後佢哋就得返幾個禮拜命，要嗱嗱聲去搵伴侶交配，傳宗接代。

大藍蝶最出名嘅係佢哋有竇寄生（brood parasitism）嘅行為同埋有能力整蠱蟻：竇寄生係指一隻動物靠第隻動物（同種或者異種都算）嚟養育佢哋嘅幼體；大藍蝶同好多白灰蝶屬物種一樣，會靠第啲昆蟲養佢哋啲幼體；大藍蝶嘅幼蟲望落好似區內啲蟻物種嘅幼蟲，而且仲曉釋放出一陣好似蟻幼蟲噉嘅除，吸引啲蟻將佢哋搬返蟻竇。一返咗竇，條毛蟲就會等啲工蟻餵佢，甚至會捕食佢周圍嗰啲蟻幼蟲；如是者，條毛蟲就會一路食一路生，生到咁上下就會結蛹，變咗成蟲之後隻蝴蝶就會飛去搵伴侶交配。呢種過程**唔**係互利共生－成個過程入面得大藍蝶攞嗮著數，而啲蟻淨係會有損失。

睇埋
--

* 工蟻
* 寄生

註釋
--

1. ↑  行軍蟻多數都係完全睇唔到嘢咁滯嘅。呢啲蟻成日會齋靠感知周圍嘅化學物嚟行動，所以大藍蝶毛蟲只要有陣蟻幼蟲噉嘅除，就可以呃到呢啲蟻。

攷
-

1. ↑  Eeles, P. "Large Blue". Retrieved 15 November 2013.
2. ↑  Large Blue Butterfly - Maculinea arion. *First Nature*.
3. ↑  Large Blue Butterflies. *UK Safari*.
4. ↑  Als, T. D. Vila, R. Kandul, N. P. Nash, D. R. Yen, S. H. Hsu, Y. F. ... & Pierce, N. E. (2004). The evolution of alternative parasitic life histories in large blue butterflies 互聯網檔案館嘅歸檔，歸檔日期2023年4月25號，. (PDF). *Nature*, 432(7015), 386-390.
5. ↑  Witek, M. Śliwińska, E. Skorka, P. Nowicki, P. Wantuch, M. Vrabec, V. ... & Woyciechowski, M. (2008). Host ant specificity of large blue butterflies Phengaris (Maculinea)(Lepidoptera: Lycaenidae) inhabiting humid grasslands in East-central Europe (PDF). *European Journal of Entomology*, 105(5).

拎
-

|  |  |
| --- | --- |
|  | 維基同享有多媒體嘅嘢：**Phengaris arion** |

* Ants Adopt a Butterfly | BBC Earth.
* The Traumatizing Reality of Being An Ant. *Casual Geographic*.
**青洲社屋**響澳門半島花地瑪堂區青洲新馬路同海棠巷，係屬於房屋局嘅社會房屋。

背景
--

2011年5月11號朝早九點半，青洲社會房屋A大樓一樓同地下大堂嘅社會設施裝修工程響建設發展辦公室開標，工程總面積一千一百四十平方米左右，工程主要將分開多個獨立空間，畀房屋局做民防中心同社會工作局做青少年外展中心等。有關工程造價由六百二十九萬九千八百蚊到九百六十三萬八千零八十四元到，工期由一百一十二日到一百二十日。工程最快響下半年動工，預計可以提供四十個就業職位。十七間遞交標書文嘅的公司全部接納，但係其中兩間公司要響限期內補交文件。至於青洲社會房屋A大樓建造工程亦都就快完成，落成後可以提供三百五十七個住宅單位，大樓除咗設有社會設施之外，二樓重有平台花園。

意外
--

2012年4月18號晏晝四點幾，青洲新馬路青洲社屋青翠樓七樓一個單位，一個十二歲後生仔響屋企懷疑被老母鬧佢冇返學發生拗撬。期間情緒激動，響屋入面不停講要跳樓，老母嚇到要報警重通知社工。警方、消防、社工分別到場勸喻，情緒先回復平靜，唔使送院。消防之後收隊走人，事件有待警方調查。

2014年1月19號晚黑十點左右，青洲新馬路青泉樓十一樓一個單位，一名廿一歲姓黃女人沖涼嗰時聽到安裝響浴室嘅電熱水爐傳出怪聲，冇耐就發生爆炸，熱水濺到四圍都係，背脊被熱水六傷，大聲求救。屋入面嘅老豆聽到之後即刻報警。消防到場將傷者送院治理，冇咩大礙。警員到現場調查，見到電熱水爐外殼同內膽爆開，跌響浴室到。治安警同消防員向傷者老豆了解情況。佢話出事嘅熱水爐用咗兩三年，個女沖涼前先開爐，點知會出事。事件真正原因有待調查。房屋局之後話，經了解係電熱水爐內膽爆裂，搞到出水管甩咗，熱水淥親家團成員，因應同類事件，房屋局會跟進約見有關租戶。呼籲公屋住戶注意安裝熱水爐安全，要請合資格師傅安裝符合安全標準嘅熱水爐，避免意外發生。而有爐具公司職員話，涉事熱水爐屬於儲水式，容量六點五加侖左右，好難估今次爆炸原因。而家響澳門賣嘅電熱水爐必須通過檢測重要有及格證明，爐具百分百有防熱、防爆嘅功能。但係就算係噉，亦唔建議將熱水爐安響浴室到，因為浴室易積聚水氣同潮濕，會令到個爐生鏽，基本上冇得防。建議如果屋企條件可以，將熱水爐安響廚房又或者騎樓，煲滾水之後先閂電掣再沖涼，以策安全。

2014年8月20號朝早十點幾，有人行過青洲新馬路青翠樓地下中央石油氣總掣房聞到有石油氣味，懷疑漏氣，於是通知管理員同報警求助。治安警同消防接報到場處理，消防員開喉戒備，用氣體探測器檢查現場氣體濃度，發現總掣房入面有氣閥漏氣，立即通知氣體供應商同閂總截流閥，房屋局知道事件之後，亦到現場了解情況。消防之後確認事件冇人受傷，住戶唔使疏散。經初步調查，相信有氣閥老化搞到漏氣，氣體供應商人員隨即派員維修。事發後大廈供氣冇受影響。

2017年8月23號，颱風天鴿帶嚟嘅風暴潮，青洲社屋被海水浸咗，全澳停水斷停，青洲社屋青泉樓26號復電都唔夠一日，響27號凌晨又突然斷電，多個住戶都話熱到訓唔到。住響十三樓嘅七十幾歲吳婆婆話，屋企好熱，又聞到垃圾房傳來嘅臭味，冇覺好瞓。由於斷埋石油氣，冇得煮飯，中午要由義工送飯。經過搶修之後，27號晏晝恢復供電。

攷
-

1. ↑  （繁體中文）青洲社屋A樓內部裝修開標，澳門日報，響2011年5月12號搵到。
2. ↑  （繁體中文）十二歲少年揚言跳樓 ，澳門日報，響2012年4月19號搵到。
3. ↑  （繁體中文）電熱水爐爆炸灼傷女子，澳門日報，響2014年1月21號搵到。
4. ↑  （繁體中文）青洲社屋漏石油氣，澳門日報，響2014年8月21號搵到。
5. ↑  （繁體中文）義工助青泉樓長者度難關，澳門日報，響2017年8月28號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**李希凡**（1927年12月11號—2018年10月29號）係中國共產黨黨員同文藝評論家，喺北京通州出世，祖籍浙江紹興。佢曾經擔任過中國藝術研究院副院長。

生平
--

從13歲起，李希凡起初喺洋服店做學徒，後嚟喺印刷廠做童工。20歲時，佢投奔住喺山東嘅家姐同姐夫，早晚接送外甥返學放學，夜晚為擔任山東大學馬克思主義哲學教授嘅姐夫趙紀彬做筆錄。從此佢開始接觸並鍾情於馬克思主義。此後佢成為山東大學文史系旁聽生，後嚟先後入華東大學幹部培訓班、山東大學中文系。

1953年8月，李希凡喺山東大學中文系畢業。從1953年9月到1954年12月，李希凡喺中國人民大學哲學研究班學習並畢業。1954年春假期間，李希凡、藍翎一齊撰寫咗《關於〈紅樓夢簡論〉及其他》一文，對之前無幾耐《光明日報》刊登嘅俞平伯《紅樓夢研究》嘅一啲觀點提出唔同睇法。篇文喺山東大學《文史哲》雜誌1954年第9期發表，後於《文藝報》1954冬第18期上轉載。無幾耐，李希凡、藍翎共同撰寫嘅《評〈紅樓夢研究〉》喺1954年10月10號《光明日報》「文學遺產」欄目發表。佢哋嘅兩篇文章受到毛澤東肯定。1954年10月16號，毛澤東向中共中央政治局成員及文化等有關部門領導人發出咗《關於〈紅樓夢〉研究問題的信》。此後掀起咗對俞平伯《紅樓夢研究》嘅批判。

1954年，李希凡當選第二屆全國政協委員。1955年，出席第一屆全國社會主義建設青年積極分子大會並榮獲獎章。1955年1月，李希凡被調入《人民日報》社文藝部，歷任文藝評論編輯、文藝評論組組長、文藝部副主任、常務副主任。其間，1975年李希凡當選第四屆全國人大代表。

1986年，李希凡調入中國藝術研究院任常務副院長，佢亦兼任全國藝術科學規劃領導小組常務副組長、中國作家協會全國委員會委員、中國紅學會副會長、中國文藝年鑑主編、紅樓夢學刊主編等職務。1988年，佢當選中國共產黨第十三次全國代表大會代表；1992年當選中國共產黨第十四次全國代表大會代表。1991年起，李希凡享受政府特殊津貼。1993年，李希凡當選第八屆全國政協委員。

參考
--

1. 1 2 3 4 5  李希凡，中華文化信息網，2012年7月3號查閱 互聯網檔案館嘅歸檔，歸檔日期2006年3月30號，.
2. 1 2  李希凡 大人物时代的小人物命运，南方人物周刊2005年第15期 互聯網檔案館嘅歸檔，歸檔日期2011年1月22號，.

|  |  |
| --- | --- |
| 權威控制 | 
* WorldCat
* VIAF: 1330572
* LCCN: n81050429
* ISNI: 0000 0000 6333 4383
* GND: 1026933609
* SUDOC: 121610004

 |
**羊奶**，係家羊嘅奶汁。喺現代文化中，相較於直接飲用，羊奶更常被用於製造乳製品。好多著名嘅芝士就係以羊奶製成，好似希臘嘅菲達芝士、法國嘅羅克福芝士、西班牙嘅曼徹格芝士同埋意大利嘅佩克里諾芝士同里考塔等。佢亦可以製成乳酪，尤其係希臘乳酪。雖然羊隻嘅產乳量比唔上乳牛，羊奶含有更豐富嘅脂質、非脂肪乳固形物同礦物質，因此較適合做為乳酪嘅原料。然而，羊奶並唔能夠被當作乳糖不耐症患者嘅牛奶替代品；佢嘅乳糖含量甚至高過牛奶。

現今只有少數嘅綿羊品種係純為產乳而豢養，但佢哋都已成為羊奶生產嘅選擇育種，所以能較一般家羊產出更多嘅奶汁。最普遍同乳源豐富嘅產乳羊種包括拉卡恩綿羊、東弗里生綿羊同阿瓦西綿羊。

成分
--

大伯爵漢風車嘅羊奶廠
以下係各乳品嘅成分分析（每100克）：

| 成分 | 單位 | 牛 | 山羊 | 綿羊 | 水牛 |
| --- | --- | --- | --- | --- | --- |
| 水分 | g | 87.8 | 88.9 | **83.0** | 81.1 |
| 蛋白質 | g | 3.2 | 3.1 | **5.4** | 4.5 |
| 脂肪 | g | 3.9 | 3.5 | **6.0** | 8.0 |
| 碳水化合物 | g | 4.8 | 4.4 | **5.1** | 4.9 |
| 熱量 | kcal | 66 | 60 | **95** | 110 |
| kJ | 275 | 253 | **396** | 463 |
| **糖（乳糖）** | g | 4.8 | 4.4 |  **5.1** | 4.9 |
| 飽和脂肪酸 | g | 2.4 | 2.3 | **3.8** | 4.2 |
| 單元不飽和脂肪酸 | g | 1.1 | 0.8 | **1.5** | 1.7 |
| 多元不飽和脂肪酸 | g | 0.1 | 0.1 | **0.3** | 0.2 |
| 膽固醇 | mg | 14 | 10 | **11** | 8 |
| 鈣質 | IU | 120 | 100 | **170** | 195 |

參考
--

1. ↑  "McCane, Widdowson, Scherz, Kloos". 原著喺2007年9月29號歸檔. 喺2013年2月12號搵到.
唔好同**全民運動日**搞亂。
 **全民健身日**（粵拼：cyun4 man4 gin6 san1 jat6）
係中國內地嘅全民運動宣傳日，喺每年8月8號辦。中國內地政府辦呢個紀念日係為咗紀念2008年嘅北京奧運會成功舉辦。嗰日各大城市嘅體育運動場館將會免費開放。

由來
--

中國內地政府喺1995年推行《全民健身計劃綱要》之後開咗好多次全民健身周或全民健身月活動，但國家體育總局群體司長盛志國話將全民健身日同有咗嘅全民健身活動合埋一齊重搞創新。後嚟國家體育總局長劉鵬喺十七大嘅新聞發佈會話體育嘅根本目標係滿足大多數人民群眾日益增長嘅強身健體需求。由於2008年北京奧運會成功舉辦，重好大噉激發咗億萬人民群眾嘅體育熱情而加強咗全社會嘅體育意識。劉鵬重希望8月8號呢日每位仁兄都可以喺自己所在地做體育健身活動。群眾喺北京奧運會舉辦完之後越嚟越重視體育。最後國務院喺2009年1月7號嘅二次全會決定咗每年8月8號係全民健身日。

撈稿
--

全民健身日嘅撈稿出喺黑龍江省牡丹江市嘅市民——殷茂臻嘅手頭，佢設計嘅撈稿圍繞咗8月8號嘅兩個「8」字，整出兩個向住陽光、有活力、青春無限、奮發向上同現代化嘅男女健身圖，既體驗咗直觀垂範嘅效果，又可以向全民傳遞咗「人人參加健身兼受益，日日健身兼快樂」嘅理念。

口號
--

全民健身日嘅口號喺「天天健身，天天快樂」、「好體魄，好生活」同「全民健身，你我同行」三句。

註
-

1. ↑  刘双喜 (2009-08-04). 〈中国体育局征集：国家"全民健身日"标志、主题〉 (簡體中文). 中国衡阳新闻网. 喺2009-08-04搵到. `{{cite news}}`: Unknown parameter `|coauthors=` ignored (`|author=` suggested) (help)CS1 maint: url-status (link)
2. 1 2  〈"全民健身日"活动标志、主题口号揭晓(组图)〉 (簡體中文). 人民网. 2009-07-28. 原著喺2016-03-04歸檔. 喺2009-08-05搵到.
**李建成**（589年—626年7月2號），字**毘沙門**，中國唐朝高祖李淵大仔。隴西成紀（家陣甘肅秦安西北）人。原本係皇太子，後來二細佬李世民發動玄武門之變，李建成俾箭射死。之後李建成尐仔女全部俾李世民殺死嗮，冇咗後患，兩父子都踢出皇室。後來李世民做咗唐太宗，追封李建成做**息隱王**，當佢親王噉葬，後來又追封做**隱太子**。

玄武門之變
-----

### 害人

秦王李世民功績卓越，太子李建成驚李世民會搶走皇位。為咗削弱嚟自李世民嘅威脅，李建成做咗種種應對，李建成同李元吉一齊，暗算李世民最重要嘅謀士房玄齡同杜如晦，將佢哋革扯，而後又派人殺死李世民嘅重要將領尉遲恭，失敗後又詆毀尉遲恭，尉遲恭經李世民求情先唔使死。為咗削弱李世民嘅力量，當突厥人喺公元626年頭入侵邊境嗰陣，李建成同李元吉去抵抗突厥人，想趁機攞走李世民幕府嘅勁揪將領同士兵，李建成同李元吉重金賄賂李世民手下嘅關鍵人物，希望佢哋倒戈相向。李世民反擊，收買玄武門嘅禁軍將領常何去做自己友。

### 兵變

武德九年（626年）六月三日，李世民向老豆李淵篤李建成、李元吉同尹德妃、張婕妤背脊，話佢哋通姦偷情，淫亂後宮。李淵即刻對四人私通亂倫做個調查。第二日一早，張婕妤將李世民對佢哋嘅控告通知李建成同李元吉，佢哋決定唔去朝廷而擅自去見皇帝，講道理，之後騎馬去太極宮，想為自己辯護，結果喺玄武門遇到李世民嘅埋伏，李建成俾李世民射殺，李元吉亦都俾尉遲恭射死，史稱玄武門之變。

身後
--

李世民之後攞住大權執政，李淵落柯打畀李世民管國事。李世民殺死嗮李建成同李元吉嘅仔，重喺宗籍度刪咗佢哋個名，趕盡殺絕。李世民做咗唐太宗之後，恢復李建成喺宗籍嘅名，追封佢做**息王**，謚號**隱**，後來恢復太子身份，嗌**隱太子**。

屋企人
---

### 老婆

* 鄭觀音。後來鄭觀音個墓出土，有詳細記載。

### 仔

* 李承宗，620年六月封太原郡王，早死
* 李承道，620年六月封安陸郡王
* 李承德
* 李承訓
* 李承明
* 李承義

### 女

至少有五個女，其中三個未有喺歷史上記載。

* 二女李婉順，嫁畀劉應道，嗌**聞喜縣主**。
* 細女歸德縣主

參考
--

1. ↑  〈《册府元龟 卷七百十五 宫臣部 忠于所事》〉. 原著喺2009年9月11號歸檔. 喺2014年10月12號搵到.
唔好同**金州勇士**搞亂。
**勇武派**，又叫**勇武主義**，簡稱**勇武**（The valiant, Valiantism），係一個2010年代香港特區政府管治下香港社會出現全新政治術語，指用激進手段去爭取民主嘅派別。

意義
--

「勇武」對應英文即係「VALIANT」，意思近似「勇敢」，而指人即係「勇敢而英勇嘅戰士」，同勇士。佢會自感做「勇者」係一種社會責任、正確同埋會自豪。排除唔理智手段，佢重識得工具理性（instrumental rationality）同埋價值理性（valuerationality），即用盡政治宣傳（文宣）同所有示威、佔領方法，包括個別前線人士行為上暴力、講好多粗口同違法（部份指因為係「惡法」）行為。一面採取抗爭，一面爭取認同，為達成目的，手段最大效率化。

而家，**勇武派**常指非建制派系當中，強調「勇武抗爭」，有反抗政府同埋作戰情況。佢同傳統泛民主派或者本土派都好唔同，相對激進民主派更加「激進」。由於香港政治環境所導致，好多勇武人士都係親本土主義甚至獨立運動同埋反共（反對共產主義同埋反抗香港赤化可能性），但係又唔一定次次都咁有明顯立場，有時可能就只係針對一個政策命令，或者一宗社會事件。而且有媒體或者政客指，本地中學生、大學生同學生會都有好大關係。

不過，立場親共而有相似或更甚手法，即歸類為土共、左派社團，就同勇武派係對立。

中華人民共和國政府只回應非建制勇武派問題，話佢等同「恐怖主義」。建制組織認為，勇武會有反效果。另外，有反共報紙話親政府地下組織會介入，例子有地下黨、影子政府、「西環治港」風險。

例子
--

### 非建制行動

* 光復行動
* 佔領立法會

### 非建制組織

* 勇武前綫
* 香港民族黨

睇埋
--

* 和理非
* 民主、自由、普世價值
* 「連登文化」
* 暴動、叛亂、暴力革命
* 五毛黨、激進建制派、香港親共人士

參考
--

1. ↑  中英雙語時事詞彙/All Terms 全部詞彙 /"the valiant" 勇武派 香港大學
2. ↑
3. ↑  香港佔中五週年：雨傘運動「和理非」到「反送中」「勇武」 BBC
4. ↑  無名：勿矮化勇武抗爭 香港獨立媒體
5. ↑  【示威浪潮心聲】昔日「和理非」白領男：無人天生係勇武派 香港01
6. ↑  和理非 勇武派「無割席」，香港抗議者團結共存 紐約時報 2019年9月27
7. ↑  【9.2罷課】中學勇武仔傾家蕩產買裝備：做大學生前先做有良知嘅人 蘋果日報
8. ↑  人民網評："勇武組織"=恐怖組織（大陸簡體）
9. ↑  「光復香港，時代革命」係對付泛民主派嘅最佳武器 幫港出聲
10. ↑  分析：中共各派 香港問題上 內鬥 妥協 大紀元時報
**自由回想**（**free recall**）係認知科學同相關領域上用嚟研究記憶嘅一種實驗。

喺自由回想測試入面，個研究者會要求個受試者睇一柞訊息，跟住喺一段時間之後叫佢哋盡可能有噉多得噉多回想返嗮佢睇咗嗰柞訊息出嚟。一般嚟講，如果一個受試者對某件訊息嘅記憶愈強，佢應該愈有可能會記返起嗰件訊息。用呢個方法做嘅研究發現咗，假設第啲因素不變，人類最有可能記得近期嘅訊息，以及係所謂嘅系列位置效應（serial position effect）－喺回想一串訊息嗰陣，人零舍有可能會記得嗰串訊息最先出現嗰啲同最後出現嗰啲。

提醒回想（cued recall）：係自由回想嘅一種變體，步驟大致上一樣，主要分別在於喺做提醒回想嗰陣，個研究者會俾啲提示個受試者（例如「嗱，打前嗰柞字當中有一個係 A 字頭嘅...」）。呢種做法類似喺教育上常用嗰啲填充題。

參考
--

1. ↑  "Recall (memory)". *Encyclopædia Britannica*.
2. ↑  Baddeley, Alan D. "*The Psychology of Memory*", pp. 131–132, Basic Books, Inc. Publishers, New York, 1976.
3. ↑  Moult M. (2011) Cued Recall. In: Kreutzer J.S. DeLuca J. Caplan B. (eds) *Encyclopedia of Clinical Neuropsychology*. Springer, New York, NY.

|  |  |
| --- | --- |
| Stub icon | 呢篇**自由回想**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**長沙灣社區發展力量**，簡稱長社力，係喺2015年成立嘅香港本土派社區組織，以長沙灣為主要服務地區，外界認為係傘後組織之一
。召集人係李文浩。

公共參與
----

### 反網絡23條

2015年12月5日，包含長沙灣社區發展力量在內嘅12個傘後組織組成聯盟發表聯合聲明，要求將會喺2015年12月9日於立法會二讀的2014年版權（修訂）條例草案中，豁免條款須使用更為開放的「用戶衍生 UGC」或「公平使用 Fair Use」；民事豁免須加上「豁免凌駕合約條款」（Contract override）嘅條文；以及須清楚列明「不誠實使用電腦罪」唔適用於版權法。除非草案修訂之後符合以上嘅要求，否則泛民議員必須投下反對票。

議員
--

### 區議員

長社力曾經喺深水埗區議會擁有1個議席，議員包括：

| 區議會 | 選區號碼 | 選區 | 議員 | 任期 | 參考資料 |
| --- | --- | --- | --- | --- | --- |
| 深水埗區 | F02 | 長沙灣 | 李文浩 | 2020-2021年9月24號 |  |
|

參考
--

1. ↑  〈李文浩：責任感成推動力〉. 明報. 2018-07-27. 喺2020-04-07搵到.
2. ↑  〈【網絡23條】部分泛民投票取態未明 12傘後團體感遺憾〉. 原著喺2016年3月19號歸檔. 喺2020年4月6號搵到.
3. ↑  〈2019年區議會選舉 - 選舉結果(深水埗)〉. 喺2020-04-07搵到.

連出去
---

* 長沙灣社區發展力量嘅Facebook頁
| How to read a taxoboxHow to read a taxobox**野菊花** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 菊目 Asterales |
|
|
|
|
|
|
|
|
| 科 | 菊科 Asteraceae |
|
|
|
|
|
| 屬 | 菊屬 *Chrysanthemum* |
|
|
|
|
|
|
|
| 種 | **野菊花 *C. indicum*** |
|

 |
|
| 二元學名 |
| ***Chrysanthemum indicum***L. |
|
|
|
|
|
|
|
|
|
|
|
|
|
|
| 別名 |
| * *Chrysanthemum indicum* (L.) Des Monl.
* *Chrysanthemum indicum* (L.) Des Moul. var. *huludaoensis* G. Y. ZHang, L. J. Yu et Y. J. Liu
* *Chrysanthemum nankingense* (Hand.-Mazz.) X. D. Cui
 |

**野菊花**（粵拼：je5 guk1 faa1；學名：*Chrysanthemum indicum*），又叫**野菊**（je5 guk1）或**油菊**（jau4 guk1），英文界又叫「camomile」；係菊科菊屬嘅一種長年生草本植物。而家喺中國嘅吉林、遼寧、河北、河南、山西、陝西、甘肅、青海、新疆、山東、江蘇、浙江、安徽、福建、江西、湖北、四川、廣東、雲南、湖南等地都可以搵到。呢種植物一般生喺山坡嘅草地、灌叢、河邊水濕地，海濱鹽漬地同田邊、路邊或岩石度。

形態
--

野菊花一般高25cm~1m，有地下長或短匍匐莖，而主莖一般比較直或鋪散，分枝凈係喺莖頂度先至有，有傘房花序分枝。莖枝有疏毛，尤其係上邊同花序枝度啲毛比較多。而樹葉方面，一般係蛋形、長蛋形或橢圓形嘅羽狀半裂、淺裂或唔明顯分裂品種，葉邊有淺鋸齒，葉柄長1~2cm，一般係淡綠色。有疏而短嘅軟毛，而下邊啲毛有些少多。而佢嘅花係頭狀花序，直徑15~25mm，大多數生喺莖枝頂而排出疏鬆嘅傘房圓錐花序，花色係黃色，一般喺每年6~11月開花。而佢嘅果一般長15~18絲米。

用途
--

野菊花唔單止可以畀人當成花卉嚟睇，佢嘅花係種藥材，主要用嚟泡茶飲，據講有去火嘅功效。

出面網頁
----

* 維基物種有關野菊花嘅資料
* 野菊 Dendranthema indicum (L.) Des Moul 中国植物志
* 野菊花 中醫世家
* 野菊, Yeju 藥用植物圖像數據庫 (香港浸會大學中醫藥學院) （白話文）（英文）
* 野菊花 Yejuhua 中藥材圖像數據庫 (香港浸會大學中醫藥學院)
* 昆明植物研究所. 〈野菊〉. 《《中国高等植物数据库全库》》 (中國中文). 中国科学院微生物研究所. 喺2009-02-24搵到.
| How to read a taxoboxHow to read a taxobox**雞關刺桐** |
| --- |
| 喺阿根廷羅莎里奧市區一間公園入面嘅雞關刺桐喺阿根廷羅莎里奧市區一間公園入面嘅雞關刺桐 |
| 瀕危指標 |
| G4 |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蝶形花亞科 Faboideae |
|
| 族 (*tribus*): | 菜豆族 Phaseoleae |
|
|
| 屬 | 刺桐屬 *Erythrina* |
|
|
|
|
|
|
|
| 種 | **雞關刺桐 *E. crista-galli*** |
|

 |
|
| 二元學名 |
| ***Erythrina crista-galli***L. |
|
|
|
|
|
|
|
|
|
|
|
|
|
|
|

**雞關刺桐**（粵拼：gai1 gwaan1 ci3 tung4；學名：*Erythrina crista-galli*），又寫**雞冠刺桐**（gai1 gun3 ci3 tung4），又嗌**雞關豆**（gai1 gwaan1 dau2）、**巴西刺桐**（baa1 sai1 ci3 tung4）、**象牙紅**（zoeng6 ngaa4 hung4），臺灣部分植物所寫做**雞冠莿桐**，係豆科刺桐屬嘅落葉灌木或喬木仔，原產南美洲熱帶地區。

形態
--

佢嘅莖同葉柄有些少皮刺。葉屬羽狀複葉，有3隻細葉；花深紅色，樣似花冠，同葉一齊出，總狀花序，頂生；每年4～7月開花。8～12月似光棍樹噉冇樹葉。

用途
--

呢種植物可以用嚟做庭院嘅觀景樹之外，重可以用嚟做行道樹。

出面網頁
----

* 維基同享中有關雞關刺桐嘅同享資源
* 雞冠刺桐 認識植物
* 雞冠刺桐 干老師教室
搵緊第二樣意思嘅話，請睇〈**金沙**〉。
**金沙中國有限公司**（簡稱：**金沙中國**；英文：**Sands China Ltd.**；港交所：01928）喺澳門辦綜合度假村同賭場，其附屬公司**威尼斯人澳門股份有限公司**（葡文：**Venetian Macau, S.A.**），買咗個當地嘅副賭牌。

間公司位於澳門嘅物業包括澳門金沙、澳門威尼斯人、澳門百利宮、澳門巴黎人及澳門倫敦人，又經營來往香港同澳門嘅客輪航綫——金光飛航；金沙中國係拉斯維加斯金沙嘅子公司。

鑊
-

### 稱老虎機壞咗而唔派六百萬獎金

响2013年5月16號，東方報業集團報道：香港女人高德梅話，佢响2013年4月29號，喺金沙娛樂場打老虎機，輸咗卅多萬之後，中咗個六百萬嘅獎，啲代金券一張接住一張噉樣彈出嚟，過咗兩分鐘，有職員走埋嚟熄機，話可能有故障，又夾硬收走哂總銀碼為134.6萬，已經彈咗出嚟嘅43張同老虎機入面嘅1張代金券，重拆開埋部嘢。佢同卓姓男伴侶向博監局同賭場投訴，要求磅水。金沙中國嘅公關回覆呢單嘢嘅查詢時，指因為博監局調查緊，所以唔回應更多。

响2013年5月21號，東方報業集團報道：博監局响2013年5月20回覆佢哋查詢時，指已經委托獨立機構調查；若果涉及機件故障，賭場唔使派彩，然而客人有權攞返賭注。

响2013年5月23號：區錦新陪高及卓去到博監局同佢哋閂埋門開會。之後，幾個人接受傳媒採訪……梁文潤指，局方委託咗第三方國際認證公司檢驗，同型號老虎機已經停用，初步結果顯示機器「瑕疵運作」，預計過多七至十日，會有最終結果；卓透露，局方話咗上述消息畀佢哋知，又揾法律顧問畀咗啲法律意見；高對此失望，會等到調查完咗，再考慮之後點做，唔排除要求賭場賠償佢精神損失；區批評賭場輸打贏要，影衰澳門。套用拉關法例落呢單嘢，高可能只可以收到該賭局嘅損失賠償，即係大概一千銀。

响2013年5月24號，區經立法會向博監局提出書面質詢，提及更多唔妥情節：賭場職員收走代金券之後，連收條都唔肯畀張，又用大批看更將高、佢嘅朋友以及後嚟到場嘅老公趕走——批評噉樣係上世紀黑社會開嗰啲賭館，唔准贏家攞錢嘅做法重現。而博監局喺現場嘅稽查人員唔表明身分，同賭場經理一齊睇完現場錄影之後，一言不發，唔向事主交代任何嘢，甚至唔肯為代金券被收走一事做見證人取態曖昩，令人難以相信佢係公正嘅。事主當場向司警局人員求助，則唔受理兼被呼喝，任由賭場看更將兩手空空嘅佢哋押解離場。喺博監局人員接手處理部機器之前，賭場已經派出超過十個維修人員，拆開部出事嘅老虎機整過一輪；顯示檢測報告之所以話部嘢壞咗，可能係因為佢哋做手腳所致；高中獎時，機器未必有唔妥。

响2013年6月5號：高同卓再去到博監局，要求睇老虎機檢證報告，不過對方唔肯，話份嘢係用葡文寫成嘅，要翻譯成中文同經過上司審批，至可以交畀佢——聽日就有。高投訴，金沙娛樂場嘅代表喺事件之中從嚟冇露面。卓話有為下一步做好準備，唔排除向行政長官抗議。

响2013年6月6號：高、卓以及高嘅另外三個朋友，去到博監局，接收咗份已經譯成中文嘅最終調查報告；其中部分內容稍後亦以公告形式發布。文件定奪係博彩機瑕疵運作——高將港紙1003蚊（筆者註：此乃準確銀碼）入落部老虎機，轉咗兩次之後，每次投注都贏到個三萬一千嘅獎；喺前後廿二分鐘，機器彈出咗43張代金券，總價值為1,334,564.8，噉嘅結果喺統計學上唔可能。高向傳媒哭訴，話報告內容同事實不符兼偏𥘵賭場——自己中嘅係一個六百萬嘅「神秘巨獎」，只不過代金券唔係一張過，而賭場職員喺冇博監局稽查員在場嘅情況之下，搶走咗佢啲代金券同拆開老虎機嘅唔妥做法，都冇提及。稍後博監局安排高，同一直潛水之金沙娛樂場嘅三個代表嚟次閉門會議，喺該局協調之下，傾咗接近三個鐘頭，卒之成交——賭場賠償高嘅精神損失，避過佢可能嘅訴訟，又簽署咗保密協議，唔公開銀碼。區批評第26/2012號行政法規偏幫博彩公司，搞臭澳門個朵，而當局亦疏於監管，喺件事搞清楚之前，任由賭場職員搶券同拆開架機。澳門金沙發表聲明，指根據博監局嘅最終調查，涉事老虎機瑕疵運作，亦都冇證據顯示有六百萬嘅中獎，而家已經同個客拆掂咗條數。

响2013年7月8號，雪萬龍對區嗰份書面質詢作書面回覆，其中並無提到賭場職員、博監局稽查人員及司警局人員有冇做過質詢文件所指控嘅多數嘢，只係籠統噉寫：若果賭客被羞辱或威嚇噉趕走，可以經法律程序，試下要對方就非財產損害及精神損害賠償。賭場及機器製造商職員即場檢查同修理部機係合程序嘅，亦冇令之後嘅驗機結果唔同咗。博監局督察當時辦事依法又公正。司警局駐場人員當時嘅處事方法冇唔妥。

註
-

1. 呢篇文啲銀碼冚唪唥用港紙計，一律係約數；特別註明嘅除外。
2. 「博監局」乃「博彩監察協調局」之縮寫；「司警局」乃「司法警察局」之縮寫。
3. 資料有衝突，判斷唔到究竟卓先生係唔係高德梅個老公。
4. 上文提及嘅立法會書面質詢及對之嘅答覆內容，只包括喺其他段落未寫過嘅消息，以免行文重覆累贅。

攷
-

1. ↑  〈企業概覽 | 金沙中國有限公司〉. *hk.sandschina.com*. 喺2021-07-25搵到.
2. ↑  "Company Information | Sands China Ltd". *www.sandschina.com*. 喺2021-07-25搵到.
3. ↑  〈吃角子老虎拉中2300萬 賭場拒付 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2013-05-16. 原著喺2021-08-22歸檔. 喺2021-08-22搵到.
4. ↑  〈港女玩老虎機中大獎 金沙拒付135萬 - 東方日報〉. *orientaldaily.on.cc*. 喺2021-08-22搵到.
5. ↑  〈港女玩老虎機中大獎 金沙拒付135萬〉. 《太陽報》 (香港中文). 喺2021-08-22搵到.
6. ↑  〈獨立機構調查老虎機事件 - 東方日報〉. *orientaldaily.on.cc*. 喺2021-08-22搵到.
7. ↑  〈獨立機構查港賭客不獲派彩〉. 《太陽報》 (香港中文). 喺2021-08-22搵到.
8. ↑  〈金沙老虎機證有瑕疵 - 東方日報〉. *orientaldaily.on.cc*. 喺2021-08-22搵到.
9. ↑  〈金沙老虎機證有瑕疵〉. 《太陽報》 (香港中文). 喺2021-08-22搵到.
10. ↑
11. ↑
12. ↑  〈金沙「壞機」報告今交出 - 東方日報〉. *orientaldaily.on.cc*. 喺2021-08-22搵到.
13. ↑  〈港女稱中巨獎不獲派彩 金沙「壞機」報告今交出〉. 《太陽報》 (香港中文). 喺2021-08-22搵到.`{{cite web}}`: CS1 maint: url-status (link)
14. ↑  〈金沙壞角子機 協議賠償 - 東方日報〉. *orientaldaily.on.cc*. 喺2021-08-22搵到.
15. ↑  〈金沙壞角子機 協議賠償〉. 《太陽報》 (香港中文). 喺2021-08-22搵到.
16. ↑  〈博彩監察協調局公佈懷疑涉及故障之角子機調查報告結果〉. 《澳門特別行政區政府入口網站》 (繁體中文). 喺2021-08-22搵到.
17. ↑
18. ↑
19. ↑

拎
-

1. 澳門酒店 | 金沙中國有限公司
亞當史密夫
**亞當史密夫**（**Adam Smith**，1723年6月5號—1790年7月17號），又譯做**亞當史密斯**，舊時譯做**斯密亞丹**，係蘇格蘭道德哲學家同政治經濟學先鋒。蘇格蘭啟蒙運動嘅關鍵人物。史密斯著有 *The Theory of Moral Sentiments* 同埋 *An Inquiry into the Nature and Causes of the Wealth of Nations*，簡稱 *The Wealth of Nations*（國富論），一般認為係現代經濟學嘅大作，亞當斯密所以俾人叫做「現代經濟學之父」。 

史密斯喺格拉斯哥大學同牛津大學修讀道德哲學。畢業之後，佢響愛丁堡開咗一系列嘅公開講座，令致佢同休謨喺蘇格蘭啟蒙運動合作。喺格拉斯哥教道德哲學嗰時，做埋教授，*The Theory of Moral Sentiments* 嗰本書就係呢個時候出版嘅。到佢晚年，史密夫搵咗份教職令佢喺歐洲四圍去，重有機會見到當時嘅知識分子。返到英國之後就用咗十年時間寫國富論嗰本書，1776年發表。1790年先死。

攷
-

1. ↑  Hoaas, David J.; Madigan, Lauren J. (1999), "A citation analysis of economists in principles of economics textbooks", *The Social Science Journal*, **36** (3): 525–532, doi:10.1016/S0362-3319(99)00022-1
2. ↑   Rae 1895, p. 292
**野田佳彥**（粵拼：je5 tin4 gaai1 jim3；日文：**野田 佳彦**のだ よしひこ(Noda Yoshihiko)；1957年5月20號—）係日本一位政治人，做過第2任千葉縣議會議員同埋第14任財務大臣、第95任内閣總理大臣同第7、10任民主黨國會對策委員長、第九任民主黨代表，依家係眾議院議員，佢亦係少數出身平民嘅首相。

生平
--

野田佳彥出身平民，老豆係農民嘅孻仔，後來入咗自衛隊做自衛官。阿媽本身都係農家，喺兄弟姊妹之中排最後。野田細細個已經對政治有印象，就喺佢3歲嗰年，社會黨委員長淺沼稻次郎俾極右學生刺殺，之後美國又發生甘廼迪被暗殺一事，令佢覺得政治係一份有機會攞埋條命出嚟做嘅工。

去到大學嗰時，佢走咗去讀政治學。由於佢好鍾意記者立花隆，所以佢都想做一個記者。呢個時候佢又有喺當時嘅改革右派政黨新自由俱樂部度做義工。

1979年松下政經塾成立，野田成為咗嗰度第一期嘅學生，讀到1985年畢業。野田做過好多唔同嘅工，到1987年，佢當選千葉縣議員。

1992年，佢入咗由細川護熙、小池百合子一班人搞嘅日本新黨。而且喺之後嘅眾議院選舉當選。日本新黨後來入咗新進黨，佢都有跟著。喺1996年嘅眾議院選舉，野田以105票輸咗，之後佢退出咗新進黨，並且喺1998年加入民主黨。2000年重新當選，一路就做到依家。

2011年，菅直人落台，民主黨要選人出嚟做黨代表，當時議席有5個人爭，包括有民主黨最大派系嘅大佬小澤一郎撐腰嘅海江田萬里，本身佢唔係大熱門，但係有松下政經塾嘅師弟前原誠司過票，以及吸納咗唔少反小澤嘅票，喺第二輪投票反敗為勝，成為日本首相。

2012年，民主黨喺選舉入面大敗，民主黨結束四年嘅執政。之後民主黨同維新黨合併做民進黨，野田喺嗰度最高做到幹事長。

不過民進黨唔長命，短短兩年已經分裂，野田喺分裂之下嘗試拉攏返黨入面左右兩派，喺民進黨分裂做立憲民主黨同希望之黨之下，野田兩邊都冇入，喺眾議院成立黨團「無所屬之會」，後來岡田克也加入咗立憲民主黨，野田就將黨團改名做「重建社會保障國民會議」。

2020年，重建社會保障國民會議嘅大多數議員，包括野田佳彥都加入咗新嘅立憲民主黨。

出面網頁
----

* 衆議院議員 野田よしひこ（公式サイト）
* 野田佳彦 公式ブログ
* 野田総理官邸ブログ【官邸かわら版】
* 野田よしひこ嘅Twitter
* 民主党千葉県総支部連合会
* 松下政経塾
* 千葉政経塾
**廣州百貨大廈**（粵拼：gwong2 zau1 baak3 fo3 daai6 haa6；英文：**GrandBuy**）；簡稱**廣百百貨**（gwong1 baak3 baak3 fo3）或**廣百**（gwong1 baak3）；佢係中國廣東省廣州市嘅一間百貨商店，喺越秀區西湖路嘅大佛古寺北門對面嗰度。呢間嘢喺1991年2月8號開業。呢間嘢既係廣百百貨嘅總部同時，又係全中國內地第一間有空中停車場嘅百貨大樓，重係連續10幾年入面，攞過廣州市單間零售大店銷售量第一嘅百貨商場。呢間商場係由廣州百貨大廈集團、後尾叫廣百股份集團嚟負責營運。

前世
--

呢度原先係廣州四大百貨之一嘅美華百貨公司（另外三個係大新、先施同永安），1948年由美國華僑朱英南等50幾人集資興辦，名「美華」係寓意店容同商品美觀華貴，仲有美洲華僑心向祖國嘅兩層意思。開辦初期專售入口貨（主要美國貨），係由美國購入一大批最新商品仲有計算機、自動唱機。

中共建政後1956年美華百貨帶頭加入咗公私合營，成為咗私改重點考察單位。公私合營後，美華百貨仲畀當局作為供外賓參觀嘅對外窗口單位：蘇聯代表團、德意志代表團、日本參觀訪問團、法國共產黨代表團、印度文化代表團等都先後去過參觀；華僑回國觀光團都去過美華百貨選購。

到咗文化大革命陣，美華百貨俾改名**東方紅百貨商店**，到1970年俾遷去東山同署前百貨商店合咗做東山百貨，到1973年先至分返啲資源返永漢路址，改搞市針織百貨展銷商店。到1985年恢復咗美華嘅原名，喺1987年歸咗俾**西湖商業公司**。最尾到1990年就畀廣州百貨大廈食咗。

主要經營
----

呢間百貨嘅1樓到9樓係搞科技家電會展中心、運動城、珠寶城、名鞋之都、大型超市、高檔食府呢啲。10樓——16樓係寫字樓。

附近嘅交通
-----

* 巴士：北京路站、大南路站、教育南路站
* 地鐵：
1號綫 2號綫：公園前站

睇埋
--

* 東山百貨

出面網頁
----

* 广州市广百股份有限公司
* 广州百货大厦 百度百科

1. ↑  广州人"逛公司"有名堂 互聯網檔案館嘅歸檔，歸檔日期2020年6月21號，. 廣州文史
2. ↑  广州图书馆·行走·百货翘楚 互聯網檔案館嘅歸檔，歸檔日期2020年6月21號，. 2008-06-17
3. ↑  消失得无影无踪的美华百货 互聯網檔案館嘅歸檔，歸檔日期2020年6月21號，. 360個人圖書館
**廣州美術學院**（粵拼：gwong2 zau1 mei5 seot6 hok6 jyun2）
（英文：**Guangzhou Academy of Fine Arts**），之前嗌過**中南美術專科學校**zung1 naam4 mei5 seot6 zyun1 fo1 hok6 haau6，係中國廣東廣州嘅一間大學，喺1953年成立，有兩個校區。佢係中國華南地區唯一嘅高等美術學府。

校區詳細位置
------

* 海珠校區：海珠區昌崗東路257號
* 大學城校區：番禺區大學城外環西路168號

史
-

學校喺1953年由中南文藝學院、華南人民文學藝術學院同廣西省藝術專科學校等院校相關科系合併出嚟，嗌「中南美術專科學校」，初期喺湖北武漢一帶辦學，直到1958年，學校正式向南搬到廣州海珠區一帶而改名做「廣州美術學院」。1978年開始將國、油、版、雕、及工藝等專業向中國大陸招收研究生；1981年加入中國第一批辦法碩士學位嘅權利；1987年正式開始收港澳台同鬼佬讀書；2004年喺大學城開咗個校區，2005年俾教育部批准，定為中國第一批藝術碩士培養試點單位。2010年俾廣東省教育廳定為省級博士點建設單位。

出面網頁
----

* 廣州美術學院官網

| * 睇
* 傾
* 改
入伙過廣州大學城嘅學校 |
| --- |
| 第一批 | 華南師範大學 | 華南理工大學 | 廣東外語外貿大學 | 中山大學 | 廣東工業大學 | 星海音樂學院 | 廣州美術學院 | 廣州大學 | 廣州中醫藥大學 | 廣東藥科大學 |
| 第二批 | 南方醫科大學 | 暨南大學 |
《**四大天王**》（英文：**The Heavenly Kings**）係2006年上畫嘅港產片，由吳彥祖執導兼編劇，尹子維、連凱、陳子聰主演。

劇情簡介
----

吳彥祖、連凱、尹子維、陳子聰成立咗一隊叫Alive嘅樂隊，準備喺樂壇創出自己嘅一片天地。不過，佢哋從前輩歌手之中得知樂壇內部真實嘅一面：張學友坦白噉講，技術包裝害咗唱片業，好多資質差嘅歌手亦係渾水摸魚；黃貫中表示，踏實創作嘅人越嚟越少；謝霆鋒又話，唱片公司並唔尊重歌手嘅意見；盧巧音亦表示狗仔隊總係無理取鬧。總之，好多人都一針見血噉指出樂壇裏面嘅黑暗。事實亦證明Alive樂隊嘅成長路程荊棘密佈，先係主打歌曲俾人盜取，喺網上免費下載，其次係傳媒總係出盡心思搵出佢哋嘅緋聞炒作，第三係公司對佢哋嘅包裝越嚟越一廂情願，第四係跳舞學得唔係幾好，彩排偷懶，演唱會唔記得歌詞等醜事，顯得佢哋對夢想嘅距離越嚟越遠。

演員表
---

|  |  |  |
| --- | --- | --- |
| **演員** | **角色** | **備註** |
| 吳彥祖 | 吳彥祖 | Alive樂隊成員 |
| 尹子維 | 尹子維 | Alive樂隊成員 |
| 連凱 | 連凱 | Alive樂隊成員 |
| 陳子聰 | 陳子聰 | Alive樂隊成員 |
| 谷祖琳 |  |  |
| 恭碩良 | 恭碩良 |  |
| 何華超 |  |  |
| 李煒尚 |  |  |
| 杜俊緯 |  |  |
| 甘錫佳 |  |  |
| 張學友 | 張學友 |  |
| 黃貫中 | 黃貫中 |  |
| 馮德倫 |  |  |
| 謝霆鋒 | 謝霆鋒 |  |
| 成龍 |  |  |
| 房祖名 |  |  |
| 陳大飛 |  |  |
| 張震嶽 |  |  |
| 楊千嬅 | 楊千嬅 |  |
| 莫文蔚 |  |  |
| 盧巧音 | 盧巧音 |  |
| 徐子淇 |  |  |
| 何超儀 |  |  |
| 秋紅 |  |  |

出面網頁
----

* 《四大天王》喺香港影庫嘅資料
* 《四大天王》喺豆瓣嘅資料（大陸簡體）
* 《四大天王》喺時光網嘅資料（大陸簡體）
* 《四大天王》喺互聯網電影資料庫嘅資料（英文）
唔好同**張智霖**同**張作霖**搞亂。
**張永霖**，JP（**Linus Cheung**，1948年—）係香港亞洲電視前主席、揮揚企業有限公司主席、香港興業國際集團、中國聯通股份有限公司、泰康人壽保險股份有限公司同埋安達國際有限公司獨立非執行董事。佢亦係香港大學校董會成員同埋香港中文大學嘅兼任教授。

生平
--

張永霖1971年喺香港大學畢業後，加入咗國泰航空公司工作咗23年，其間曾經喺1989年至到1990年，獲當時香港總督衛奕信嘅邀請，被全職借調入香港政府嘅中央政策組工作。1999年，張生喺DHL/南華早報舉行嘅評選活動之中，獲評為嗰個年度嘅「香港最佳行政人員」；更加喺1998年同1999年，連續兩年俾亞洲電訊雜誌《Telecom Asia》選為「亞洲最佳電訊行政總裁」。張永霖曾經擔任國泰航空副董事總經理，1994年轉任香港電訊（電訊盈科）行政總裁。2000年8月，盈科數碼同香港電訊合併做電訊盈科，佢出任香港電訊盈科副主席，直至2004年2月辭職，而同年佢亦獲頒授榮譽院士學位。

張永霖一直被喻為「打工皇帝」，但佢早年讀大學亦唔係一帆風順嘅，其中兩年嘅預科生涯，就轉過三間中學。張永霖話，佢自己喺18歲時面對升學問題，同而家嘅青年一樣咁徬徨。中六時，佢由高主教書院轉到聖馬可中學，其後又因為當時聖馬可中學無中七課程，所以又由聖馬可中學轉到聖士提反女校，繼續佢中七嘅課程。

經歷兩年崎嶇嘅預科生涯之後，張永霖終於考入咗香港大學，但又要因為要畀每日五蚊嘅宿舍費同五蚊嘅飲食費而四處張羅。為應付呢個開支，張永霖唔介意，夜晚更去西區街坊福利會教英文。

張永霖話，做人要不斷努力，不斷求上進，先至會有成功嘅一日。佢以自己為例，大學畢業之後十幾年，仍然唔識講普通話，為咗要練好普通話，張永霖就由最基本嘅拼音、韻母、聲母開始。直至而家，佢已可以用普通話背書，亦可以用純正嘅普通話同朋友談三個鐘頭。佢指呢一啲嘅成功，都係自己努力得來嘅。

張永霖而家亦喺香港電台主持節目《張永霖的世界》，同聽眾分享佢嘅人生經歷，同埋對人對事嘅一啲睇法。

著作
--

* 《成功路──張永霖的世界1》，天地圖書有限公司2007年7月初版，ISBN 978-988-211-682-5

個人榮譽
----

* 香港大學名譽大學院士（2003年）

參考
--

1. ↑  陳永祺無評論張永霖是否請辭
2. ↑  〈港大頒授名譽大學院士予五位傑出人士〉 (新聞稿) (繁體中文). 香港大學. 2003年12月13號.
3. ↑  〈張永霖先生 - 名譽大學院士 - 名譽大學院士銜〉 (繁體中文). 香港大學.

|  |  |
| --- | --- |
| 權威控制 | 
* WorldCat
* VIAF: 90502463
* LCCN: no2009084816

 |
**張樂聲**（1981年6月28號—）係新加坡作詞人，本身來自中國浙江溫州，之後去咗南洋理工大學修讀電氣與電子工程專業。音樂事業以外，佢正職係一位銀行客戶經理。

佢曾經連續三年奪得亞洲電視大獎最佳主題曲獎，同埋七次奪得紅星大獎最佳主題曲獎。

早年經歷
----

張樂聲本身來自中國浙江溫州，係屋企嘅獨生仔，父母都係教師出身。佢自己形容，自己屋企比較重視傳統禮儀嘅傳承。

1999年，張樂聲考到浙江大學，未入學之前遇到新加坡教育部去中國收生，佢當時一心想出國睇睇，然後咁啱有呢個機會，就去咗新加坡。

佢喺1999年11月去到新加坡，之後曾經去一啲民歌餐廳自薦，認識咗一個作曲嘅本地朋友，而佢因為華語水平比較好，於是就開始幫手寫歌詞。不過，英文溝通反而就成為咗佢嘅障礙，所以當時就隨身攜帶一個電子辭典，後嚟就慢慢適應。

佢喺2005年成為新加坡永久居民，喺2012年成為新加坡公民。

感情生活
----

張樂聲喺2004年認識佢太太，喺2009年結婚，佢哋個女喺2014年出世。

部分作詞作品
------

* 《以剛克剛》－新傳媒電視劇《衛國先鋒》主題曲
* 《年輪》－新傳媒電視劇《絕世好工》主題曲
* 《愛在身旁》－新傳媒電視劇《我愛我家》主題曲

另外，佢亦係蔡淳佳音樂事業嘅一位主要合作夥伴。

參考
--

1. 1 2 3 4 5 6 7 8 9  〈张乐声：感觉。音乐。梦〉. *www.sohu.com* (英文). 喺2021-03-21搵到.
2. ↑  《邱鋒澤 QIU FENG ZE X 黃振隆 Desmond 《以剛克剛》新傳媒8頻道電視劇「衛國先鋒」 主題曲 When Duty Calls Theme Song》 (英文), 喺2021-03-21搵到
3. ↑  《年輪 ("絕世好工" 主題曲)》 (臺灣中文), 喺2021-03-21搵到
4. ↑  新浪娱乐 (2017-10-17). 〈蔡淳佳举办新专辑签唱会 分享新时代女性生活理念|蔡淳佳|《我是我》|签唱会\_新浪娱乐\_新浪网〉. *ent.sina.com.cn*. 喺2021-03-21搵到.
5. ↑  完 (2017-05-27). 〈蔡淳佳谈出道16年心路历程：更想要做回自己〉. *ent.sina.com.cn*. 喺2021-03-21搵到.
搵緊由Michael Bay執導嘅2007年電影嘅話，請睇〈**變形金剛 (電影)**〉。
 搵緊由Michael Bay執導嘅2009年電影嘅話，請睇〈**變形金剛狂派再起**〉。
變形金剛故事入面，博派同狂派大混戰
**變形金剛**（The Transformers）係一個虛構故事加埋佢相關嘅機械人玩具同卡通片，故事係講一班嚟自斯比頓（Cybertron）行星嘅超機器人生命體分開兩班人，分別係由柯柏文（Optimus Prime）領導，代表正義嘅博派（Autobots），以及由麥加登（Megatron）領導，代表邪惡嘅狂派（Decepticons），呢兩派機械人嘅戰爭故事。佢哋全部都識變身，由一樣好普通嘅嘢，例如一架車、飛機、動物，變成一個具備戰鬥能力嘅機械人，佢哋分為正邪兩派進行大戰。

變形金剛由1984年開始嘅元祖「變形金剛」（後來叫做Transformers: Generation 1）開始，推出卡通同漫畫，最先喺日本同英國大受歡迎，之後推出第二代變形金剛，以及由變形金剛發展出嚟嘅「特種變形勇士」（Beast Wars）都發展出自己嘅獨立系列。而喺2007年同2009年又拍咗套真人版變形金剛。

起源
--

響1970年，Takara公司由美國孩之寶（Hasbro）度買咗孩之寶嘅 Combat Joe 嘅使用權。由於嗰時日本嘅細路唔鍾意軍人或者士兵之類嘅玩具，所以 Takara 公司將Combat Joe改頭換面，最後變咗「變身改造人」（Henshin Cyborg）系列。響1974年，Takara公司原本希望推出「變身改造人」嘅Playset，但因為成本問題，將「變身改造人」變做「微星小超人」（Microman）。「微星小超人」只不過係一批透明身體，鍍銀腦袋，大概高10厘米郁得嘅公仔。Takara又為微星小超人創造咗一系列嘅漫畫故事。呢個時候嘅「微星小超人」重未識變形，又同機械人無乜關係。

1975年代，Takara推出咗Robotman，係第一部可以變成交通工具嘅機械人，隨後又推出宇宙奇蹟號（Cosmos Countach）。以上兩部機械人都唔係第一部真真正正識變形嘅機械人，只係將一樣嘢拆散再重組。喺1980年，Takara開始將重點擺係變形機械人身上，推出1:60嘅機械人玩具系列戴亞克隆（Diaclone，由Diamond（鑽石）同Cyclone（漩渦）組成）。呢啲機械人都係變成一啲外星交通工具或者堡壘，可動性幾乎係零，並附送迷你人仔駕駛員。

1982年，Takara將戴亞克隆提升到一個新增次，推出咗Car Robots，一啲可以變成現實世界入面嘅交通工具嘅機械人。Car Robots入面第一部推出嘅機械人係以宇宙奇蹟號作為基礎製造出嘅Super Tuning Countach，亦係後嚟變形金剛嘅角色太陽紋（Sunstreaker）嘅玩具原型。戴亞克隆由外星機械完全變做現實世界嘅交通工具，開始推出火車（火車隊（Trainbots）玩具原型）、工程車（工程隊（Constructicons）玩具原型）甚至恐龍（恐龍金剛（Dinobots）玩具原型）等等嘅機械人。1983年，Takara亦希望可以重啟微星小超人，於將微星小超人同Car Robots結合，製造出Micro Change，一啲變形嘅物件，例如槍（麥加登（Megatron）玩具原型）、相機（Reflectors玩具原型）、同當年好流行嘅Cassette機同Cassette帶（音波（Soundwave）、崩波（Rumble)、迷亂（Frenzy）、雷射鷹（Laserbeak）、雷針雀（Buzzsaw）、殘害（Ravage）玩具原型）。

1984年，Takara為咗將玩具賣到美國，同美國嘅孩之寶合作。孩之寶打算好似之前用卡通片推銷He-Man、GI Joe咁，以卡通片形式推銷戴亞克隆同Micro Change。佢哋將標題改成變形金剛（Transformers），起初由漫威漫畫出品，後嚟將卡通劇情交由Sunbow製作，並由日本東映繪製，但亦有小部分由其他公司製作。

微星小超人同舊戴亞克隆亦分別喺1999年同2016年重啟咗。

G1歷史
----

### 美版

#### 第一二季

喺1984年，變形金剛動畫正式開播，故事主要都係講博派阻止狂派破壞地球嘅陰謀。雙方冇穿冇爛進入第二季，合體部隊飛行太保、飛車黨、鐵甲衛兵、炮車隊開始蒲頭。

#### 86版大電影

[有待編輯]

拎
-

* 
* Transformers.com - Hasbro官方變形金剛網頁 Transformers Site
* The Transformers Wiki - 變形金剛 wiki
* Transformer World 2005 - (2005 is a reference to the year *Transformers: The Movie* is set in)
* Seibertron
* The Transformers Archive
* TFormers
* Lukis Bros. Transformers Collector Site - Collector site with character bios from all universes.
**香港優步**（英文：**Uber Hong Kong**）係優步由2014年6月開始喺香港提供嘅服務，而家有UberBLACK豪華房車、UberX、UberXL（前稱Uber7）、UberASSIST（關懷優步）、Uber Flash總共五類租車服務，又曾經推出過UberTAXI的士同埋全球首創嘅UberVAN客貨車。

租車服務
----

* UberBLACK：租豪華房車
* UberX：租普通房車，收費標準比UberBLACK平
* UberXL：租容納到6位搭客嘅SUV，收費標準同UberBLACK
* UberASSIST：對象係老人家同傷殘人士，租普通房車，收費標準同UberX
* Uber Flash：租普通房車或者的士，收費標準同UberX

停咗嘅服務
* UberTAXI：租的士，按的士咪錶收費
* UberVAN：租客貨車運貨，收費標準同UberX

大眾評價
----

優步喺香港帶來爭議性嘅討論。有市民認為優步對司機有一定要求，所以服務專業、有禮、可靠。但係，優步喺香港試過被警方指控，指涉嫌非法營運車輛。亦有的士公司向政府表達不滿。香港科技大學經濟系客座副教授徐家健話，擔心優步發展會令到的士司機營業市場下降，對的士不利。有人亦認為，優步嘅運作模式同法律有所抵觸。

同時，有政界人士覺得優步對經濟有正面影響。民主黨律師，社區主任楊浩然話，透過流動應用程式（App）連接乘客同埋司機，可以為乘客提供更多交通選擇，亦都為司機帶來更多機會。又話，的士拒載、濫收車資等事件成日有，優步嘅出現只係迎合市場嘅需求。亦有人覺得，政府應該制訂法律框架去迎合時代轉變，鼓勵創意並推動市場發展。上市公司行政總裁黃岳永認為，市民感受到嘅唔係政府「打擊罪案」嘅決心，而係對創新科技嘅拒絕態度同埋對既得利益者嘅盲目維護。

事件
--

2015年8月11號，香港警方首次拘捕5名二十八至六十五歲嘅優步司機。當日下晝，西九龍重案組探員到長沙灣貿易廣場嘅優步辦事處拘捕3名男職員，多部電腦亦被警方帶走調查。優步嗰晚回應話，會確保所有行程都有保險保障，每名Uber司機都必須通過全面背景審查。公司期待同當局通力合作，推動完善現行嘅法例，將乘客同司機嘅安全同埋利益放喺首位。

2015年12月4號，Uber香港正式推出價錢更大眾化嘅uberX。

2016年2月18號，Uber香港推出咗uberASSIST，為行動唔方便或者要額外幫助嘅乘客提供適合嘅輔助，方便老人家、孕婦、傷健人士去睇醫生、搵朋友、去旅行。。

2016年9月5號，Uber話希望集中資源喺共乘服務，所以暫停咗的士同貨Van嘅服務，UberBLACK(商務車）同UberX嘅服務就重喺度。 。

2016年10月14號，Uber推出咗UberEATS送餐服務，送餐服務服務開始喺港島北、中西區、灣仔、金鐘、半山等地方推行。 。

2016年12月1號，九龍城法院開審2015年8月放蛇行動中其中1人嘅案件，被裁定表證成立。。

2016年12月20號，三個司機唔滿意負責管理網上群組嘅姓林行家刪除咗有關司機追討Uber欠薪嘅影片，喺電動車叉電站抓頸同拳打腳踢對方。三個被告被判坐監。。

2016年12月22號，推出即時定價功能。輸入上車同落車地點，佢會預計行程嘅行車時間同距離，叫車時嘅供求及交通狀況嚟計算嗰次行程嘅實際車資。

2017年1月17號，搬入銅鑼灣禮頓中心高層9000呎新辦公室。

2019年3月5號，Uber香港推出咗Uber Flash，揀呢個服務會配對最近上車位置嘅 UberX 車或者的士畀個客，而收費標準就跟足UberX（同舊時UberTaxi嘅的士按錶收費唔一樣）。佢本嚟同的士車行天誠汽車合作，但啟用嗰日天誠汽車突然褪軚，只有零星嘅的士參與。

參考
--

1. ↑  徐家健 (2015-08-27). 〈的士牌大時代幾時玩完？〉. *cwmgrouphk* (英文). 經濟3.0. 原著喺2015-12-08歸檔. 喺2015-12-03搵到.
2. ↑  楊浩然 (2015-08-19). 〈Uber香港開打輿論戰〉. *menclub* (英文). MenClub.
3. ↑  黃岳永 (2015-08-18). 〈Uber抵唔抵撐?〉. *TheStandNews* (英文). thestandnews. 原著喺2020-10-19歸檔. 喺2015-12-03搵到.
4. ↑  now新聞台 (2015-08-11). 〈警方打擊違法出租車搜查Uber〉. *NewsNow* (英文). newsnow.
5. ↑  商業電台 (2015-08-11). 〈5人涉駕白牌車被捕Uber稱確保行程有保險保障〉. *YahooNewsHK* (英文). hkyahoonews.
6. ↑  蘋果日報 (2015-12-04). 〈Uber 推「uberASSIST」接載殘障人士〉. 《蘋果日報》. 蘋果日報. 原著喺2016-10-25歸檔. 喺2017-01-03搵到.
7. ↑  iMoney智富雜誌 (2016-02-26). 〈Uber 推「uberASSIST」接載殘障人士〉. *topick.hket*. topick.hket.
8. ↑  蘋果日報 (2016-08-30). 〈Uber香港下周一起暫停的士及貨van服務〉. 《蘋果日報》. 蘋果日報. 原著喺2017-01-13歸檔. 喺2017-01-03搵到.
9. ↑  蘋果日報 (2016-10-14). 〈UberEATS今送外賣　只限港島北〉. 《蘋果日報》. 蘋果日報. 原著喺2016-12-05歸檔. 喺2017-01-03搵到.
10. ↑  蘋果日報 (2016-12-09). 〈兩Uber司機認載客賺外快〉. 《蘋果日報》. 蘋果日報. 原著喺2016-12-11歸檔. 喺2017-01-03搵到.
11. ↑  星島日報 (2016-12-20). 〈三Uber司機圍毆行家判監〉. 《星島日報》. 星島日報.
12. ↑  Uber Flash上線　與車行合作觸礁　稱仍有的士參與　不按錶收費
| How to read a taxoboxHow to read a taxobox**野白蟬** |
| --- |
| 喺中山圖書館入面種嘅野白蟬喺中山圖書館入面種嘅野白蟬 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 龍膽目 Gentianales |
|
|
|
|
|
|
|
|
| 科 | 茜草科 Rubiaceae |
|
|
|
|
|
| 屬 | 白蟬屬 *Gardenia* |
|
|
|
|
|
|
|
| 種 | **野白蟬 *G. stenophylla*** |
|

 |
|
| 二元學名 |
| ***Gardenia stenophylla***Merr. |
|
|
|
|
|
|
|
|
|
|
|
|
|
|
|

**野白蟬**（粵拼：je5 baak6 sim4；學名：*Gardenia stenophylla*），防城港上思縣當地又嗌**花木**（faa1 muk6），係茜草科白蟬屬嘅常綠灌木，喺中國嘅安徽、廣東、廣西、海南、浙江，及越南地區嘅海拔90～800m嘅山谷、溪邊林入面、灌木林、曠野河邊啲岩石附近先至搵到。

樣
-

植株高0.5～3m，細枝似纖維咁軟熟。葉薄革質，似窄披針或綫形披針噉，長3～12cm，闊4～23mm，頂位漸尖但尖位好多時撅；基部比較窄，好多時向下延長，兩邊冇毛；側脈超幼，9～13條。花單生，生喺細枝頂或葉杈，有些少香；萼管似倒立圓錐，長約1cm；花冠白，似高腳碟；每年4～8月開花。果屬漿果，橢圓，長15～25mm，直徑10～13mm，有時有掂秝，熟咗之後變黃或橙紅，頂部有加大咗嘅宿存萼裂片；每年5～第二年1月結果。

用途
--

植株可以用嚟做盆景或綠籬植物。佢嘅果可以做藥，有涼血、瀉火、清熱解毒嘅功效。

連出去
---

* 狭叶栀子图片 浴花谷花卉网
* 狭叶栀子Gardenia stenophylla 花卉图片信息网
魷魚遊戲場地
**魷魚**（韓文：오징어），係韓國嘅一種細路遊戲。主要流行喺20世紀70至80年代初韓國嘅細路仔之間，遊戲場地主要喺兒童遊樂場、學校操場或鄰近嘅巷仔。

隨住土地被石矢覆蓋同發展，遊戲空間消失，導致遊戲逐漸式微，魷魚遊戲喺1980年代之後已經唔再喺細路之間流行。

遊戲名
---

遊戲之所以有噉嘅名，係因為遊戲場地上面嘅圖案由圓形、三角形同正方形組成，形狀好似魷魚噉。呢個遊戲名存在地區差異，例如又叫做「魷魚蓋桑」（오징어 가이상）。有部分人堅持認為「蓋桑」係日文「開戰」（日文：開戦／かいせん*kaisen*）嘅變體，係朝鮮日治時期遺留落嚟嘅詞彙，但係呢個詞冇喺時代轉變時畀人清洗，而家已經喺某種程度上融入韓國民俗。

玩法
--

佢係一款多人遊戲，可以由3至10個人玩，最多可以容納20個人，玩家用猜包剪揼分為攻守兩隊。遊戲主要有兩個獲勝方式，一個係攻擊者抵達目的地，另一個係殲滅對方所有成員。攻守兩隊嘅主場稱為「屋」。最上面嘅圓圈係進攻隊嘅屋，而底部嘅長方形係防守隊嘅屋。呢個遊戲通常係進攻方佔優勢，而對防守方不利。

### 遊戲區域

* 1區係攻方嘅起點
* 3區係守方嘅起點
* 2區係當任何一個攻方玩家成功到達之後，攻方就獲得勝利
* 3區底部係門嘅位置，攻方需要從外面通過呢度門先至可以入到3區，唔可以喺出面跳入去，犯規嘅會被淘汰。而守方亦必須通過呢度門先至可以出到外面，如果喺3區跳出外面都係犯規，會被淘汰
* 4區係一條河，當攻方過咗河之後，就可以雙腳行

### 走動限制

攻方喺1區、4區外嘅圓形區、3區門外可以用雙腳嚟行，喺其他地區必須單腳跳。4區係一條河，一旦攻方以單腳跳過河，就可以改為雙腳行。

守方喺1區、3區、3區嘅門、4區外嘅圓形區可以雙腳行，但如果跳咗出道門，就必須單腳跳噉同攻方對抗。

### 淘汰方法

* 要喺單腳跳嘅時候，另一隻腳掂到地
* 雙腳行走嘅時候手掂到地，例如自己跌低或俾對方整跌
* 以線為界，俾對方拉入或拉出自己嗰方所屬嘅區域，會被淘汰
* 踩線，當雙方玩家嘗試將對方拉入自己嗰區嘅時候，踩到界嗰一方會被淘汰

### 獲勝方式

攻方獲勝有兩種方式，第一種係將守方玩家全部淘汰，第二種係有其中一個攻方玩家成功到達2區。

守方獲勝嘅方式係唔好俾任何一個攻方玩家成功抵達2區，並且將全部攻方玩家淘汰。

流行文化
----

2021年Netflix電視連續劇《魷魚遊戲》嘅標題就係嚟自劇裏面嘅魷魚遊戲，第一集開頭提個呢個遊戲，最後一集以呢個遊戲嚟定出最後贏家。喺電視劇《魷魚遊戲》風靡全球嘅浪潮之下，魷魚遊戲重新開始流行起嚟。

參考
--

1. ↑  오징어 게임’이 뭐길래…. 《韓國時報》 (韓文). 2021-09-29.
2. ↑  오징어놀이. 《韓國民間藝術詞典》 (韓文). 2021-10-04.
3. ↑  "Everything to know about 'Squid Game', the surprise Netflix hit series". 《Fortune》 (英文). 2021-10-03. 喺2021-10-06搵到.
4. ↑  부활하는 오징어 놀이. 《朝鮮日報》 (韓文). 2021-09-29.
慈山寺大門
**慈山寺**（粵拼：ci4 san1 zi2；英文：**Tsz Shan Monastery**）係香港嘅佛教修道寺院，喺大埔洞梓。曾獲香港富商李嘉誠捐款與建，二〇一四年落成，北靠山，南近海。入面有座好高觀音像，喺黃嶺山腳底，色白垂頭，大埔海、船灣對岸都望到佢。交通要靠大埔東面汀角路、經洞梓路，再由專屬普門路入。現時一週只對外開六日，禮拜一閉寺靜修，兼且要早早預約先可以到臨。

二〇一九年，觀音像下，加設慈山寺佛教藝術博物館。

屋宇
--

慈山寺所有屋宇，皆由鋼筋石屎建造，石屎以非洲紫檀木包實，外觀好似木造咁。美觀之餘亦防火。

慈山寺以山門、彌勒殿同埋大雄寶殿為軸線，南低北高，層層推上。南端為一臺，可遠觀山海之景。臺北階梯，直達山門。

山門右行有講廳，有地藏殿，五經堂等。彌勒殿左右有鐘樓、鼓樓。大雄寶殿前，左邊有藏經閣，右邊有普門。普門殿後有觀音像，像下有慈山寺佛教藝術博物館。

### 山門

山門之外，門上掛咗個扁，寫咗「入解脫門」。一左一右，有青銅鑄金剛力士，俗名哼哈二將，守喺山門。合口者為哼，口吽形，密跡金剛力士，守喺左邊。開口者為哈，即口阿形，那羅延堅固王，守喺右邊。

山門之內，門上掛咗個扁，寫咗「不二法門」。

出面網頁
----

* 〈慈山寺官方網站〉.

座標: 22°28′27″N 114°12′20″E﻿ / ﻿22.474203°N 114.205577°E﻿ / 22.474203; 114.205577
| How to read a taxoboxHow to read a taxobox**擬斑馬** |
| --- |
| 倫敦動物園養嘅擬斑馬，1870年倫敦動物園養嘅擬斑馬，1870年 |
| 瀕危指標 |
| 絕種  (1883年) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 奇蹄目 |
|
|
|
|
|
|
|
|
| 科 | 馬科 |
|
|
|
|
|
| 屬 | *馬屬* |
|
| 亞屬 (Subgenus): | *斑馬亞屬* |
|
|
|
|
|
| 種 | *E. quagga* |
| 亞種 (Subspecies): | ***E. q. quagga*** |

 |
|
|
| 三元學名  |
| ***Equus quagga quagga***Boddaert，1785年 |
|
|
|
|
|
|
|
|
|
|
|
|
|
|

**擬斑馬**，又叫做**南非斑驢**，係平原斑馬嘅一個亞種，肩高1.3米左右，體重250至300公斤。前半身有黑白紋，後半身褐色，而頭骨同嘶叫聲好似驢仔。擬斑馬嘅英文名*Quagga*，就係源自南非原居民柯依族（Khoi）對佢哋嘅稱呼，表示佢哋獨特嘅嘶叫聲好似驢仔。

絕種原因
----

荷蘭殖民者喺1652年移往南非之後，以當地嘅原住居做奴隸。渠地發現有好多擬斑馬之後，就開始大肆獵殺，食肉剝皮。博物學家威廉‧巴切爾1811年去咗南非，見到有人將15,000隻擬斑馬迫埋一堆，用來福槍射死澌。南非最後嗰隻野生擬斑馬喺1878年俾人殺咗。

倫敦動物園喺1851年買咗隻擬斑馬乸，養咗差唔多20年，到1858年又買隻公嘅返嚟，希望佢哋繁殖，但係事與願違。而我哋而家所見到嗰張，係當時唯一嘅影相記錄。

渠喺1872年歸西之後，歐洲養嘅擬斑馬剩返2隻，其中1隻乸住喺德國柏林動物園，1875年瓜柴。

而全世界最後嗰隻乸，喺1867年喺荷蘭阿姆斯特丹動物園開始養，直到1883年8月12號死為止。

再生計劃
----

有科學家為咗令擬斑斑馬重生，喺1987年展開一個「擬斑馬計劃」（ Quagga project），計劃召集人係當時南非博物館嘅雷恩哈德‧洛先生。

洛先生本身亦係剝製多個擬斑馬標本嘅專家，剝製過程中將標本上黐住嘅斑馬肉抽出嚟，經DNA分析後認為擬斑馬係平原斑馬嘅一個亞種，打算透過草原斑馬之間嘅雜交，令佢哋復活。但係計劃需時，而家仍然搞緊。

喺倫敦自然歷史博物館度影嘅擬斑馬標本

資料來源
----

* 《牛頓雜誌》「消失的野生動物：擬斑馬」一文，2003年2月號

睇埋
--

* 馬科
* 斑馬
* 南非哺乳動物

|  |  |
| --- | --- |
|  | 維基同享有多媒體嘅嘢： **擬斑馬** |
加熱／冷卻系統嘅兩粒擰掣。左邊嘅擰掣控制溫度，右邊嘅擰掣控制風扇速度。
**擰掣**，又叫**扭掣**、**撚掣**，係一種旋轉裝置，畀啲操作人員手揸同埋擰轉嚟手動輸入畀機械／電氣系統嘅，擰掣旋轉嘅唔同程度對應於所需嘅唔同輸入。控制擰掣係一種好簡單嘅輸入件，亦都係控制系統裏頭最常見嘅組件之一，可以喺水龍頭、煤氣爐、光學顯微鏡、電位計同埋無線電調諧器等各種設備上搵到。

操作
--

擰掣控制係通過轉動一條軸來工作，嗰條軸連接到產生實際輸入嘅元件。常用嘅控制元件包括電位計、可變電容器同旋轉開關。喺好多多士爐可以搵到啲擰掣嘅例、係唔產生電信號變化嘅。個擰掣改變自動調溫器嚟調整啲多士整好並彈出嗰陣嘅溫度。一啲類似嘅控件使用唔同幾何體嘅都產生得類似嘅輸入；例如，擰掣可以攞一條槓桿、識喺某個角度內喐嘅來代替。另一個例係摥動控件，經常取代啲擰掣作為啲音頻設備（譬如調音台）當中嘅電平控件。

反饋
--

擰掣嘅使用係設備用戶界面設計嘅一個重要方面。需要特別注意嘅係，點樣由啲所做到嘅調校生成反饋畀返個操作者。擰掣度標埋指針同埋間線可以做到呢一點；另外可以有刻度盤或者其他指示器，啲一係擰掣嘅旋轉機械連接（似喺好多舊啲嘅無線電調諧器度），一係呈現受控嘅效果畀返個操作者。

圖片
--

* 各種擰掣，其中三粒帶有指針嚟指明設置值各種擰掣，其中三粒帶有指針嚟指明設置值
* 左便擰掣轉埋電位器條軸左便擰掣轉埋電位器條軸
* 一幅控制面板帶有好多擰掣，根據唔同功能標有唔同顏色嘅一幅控制面板帶有好多擰掣，根據唔同功能標有唔同顏色嘅

參考
--

1. ↑  "Jaguar X-Type 2.1 V6靜極思動". 《東方日報》. 原先內容歸檔喺2021-11-26. 喺2021-11-26搵到.
2. ↑  〈六速MX-5RS行貨正式抵港〉. 《東方日報》. 原先內容歸檔喺2021-11-26. 喺2021-11-26搵到.
激活擴散
**擴散激活模型**（英文：**spreading activation**）係 Collins 同 Elizabeth Loftus 嘅一隻模型，用於言語心理學同促發效應嘅，攞嚟說明個腦入便揀選出一隻單詞所涉及嘅過程。個模型基於心理詞庫，個詞庫着構建為神經網絡。相應噉一隻單詞嘅激活會透過同其他詞嘅啲拏褦擴散出去。

激活擴散，根據返 Collins 同 Loftus 
個詞網絡嘅各粒綟（紅、熱、火等）形成唨啲概念。各個概念之間啲拏褦（聯想關係）係攞啲檠表示。激活到一個概念之後，再進一步嘅啲概念（綟）嘅揀選會透過各自可用嘅啲聯想關係（檠）擴散出去。

擴散喺所有啲可用嘅方向上都同時噉發生到。透過語義促發，仲可以觀察得到啲經已激活喺度嘅概念喺第二次查問嗰陣搵得到得快啲。所以呢個都係一種心理上嘅緩存機制。

文獻
--

* J.R. Anderson: *A spreading activation theory of memory*. In: *Journal of Verbal Learning and Verbal Behavior*, 22, 1983, S. 261–295.
* A. M. Collins, E. F. Loftus: *A spreading-activation theory of semantic processing*. In: *Psychological Review*, 82, 1975, S. 407–428

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
事件主角香港電視網絡主席王維基喺佢母校香港中文大學嘅新亞書院圓形廣場主持講座（2013年）
2013年10月20號，12萬市民遊行後，佔據政府總部門外「公民廣場」、添美道、中信大廈旁嘅行人路同天橋上，反對香港政府喺唔交代理據嘅情況下唔發牌畀香港電視網絡。
**香港免費電視牌照爭議**源於2009年香港政府計劃增加免費電視牌照，但去到2013年10月香港政府公佈結果後觸發嘅一場爭議。

2009年年底，香港3間電訊商向廣播事務管理局申請免費電視牌照，其中一位申請者城市電訊主席王維基表現相對積極，喺2012年成立香港電視網絡，大肆招兵買馬，並拍攝咗十幾套電視劇，引起少觀眾嘅關注同期待。但去到2013年10月15號，行政會議完成審批程序，原則上同意批發免費電視牌照畀奇妙電視同香港電視娛樂，而大致完成準備嘅香港電視網絡，佢嘅申請就被拒絕。由於香港政府事前未聲明會有三揀二嘅情況，又拒絕交代唔發牌畀香港電視網絡嘅原因，喺香港嘅公眾同輿論壓力下，商務及經濟發展局局長蘇錦樑同香港行政長官梁振英先後表示，基於行政會議嘅保密原則，唔能夠公開交代原因，淨係話申請結果涉及「一籃子因素」。事件激發香港社會強烈迴響，公眾唔接納呢啲解釋，引發12萬人遊行同埋包圍香港政府總部。

最後特區政府冇改變到決定，而香港電視網絡喺2018年放棄申請免費電視牌照。

參考
--

1. ↑  〈行政長官會同行政會議原則上批准兩宗免費電視牌照申請〉. 政府新聞公報. 2013-10-15. 原先內容歸檔喺2013-10-21. 喺2013-10-20搵到. `{{cite news}}`: Cite has empty unknown parameter: `|dead-url=` (help)
香港佛教聯合會，灣仔駱克道338號
 **香港佛教聯合會**（粵拼：hoeng1 gong2 fat6 gaau3 lyun4 hap6 wui6\*2）
（英文：**Hong Kong Buddhist Association**），簡稱**佛聯會**，係香港重要嘅佛教團體，1945年成立。係由比丘、比丘尼、男居士、女居士四種人組織而成，而家有近萬會員。佛聯會創辦宗旨除咗倡導佛教信仰之外，重推動慈善事業。

歷史
--

#### 成立前

1941年12月25號，日本入侵香港，展開對香港三年零八個月嘅統治。當時日本對香港進行一系列嘅社會改造，包括響宗教方面。1942年2月，日軍派出西本願寺僧人宇津木二秀嚟香港統領本地佛教，兼且希望日本同中國佛教融合，喺香港成立咗「香港佛教聯合會」，由佢同釋茂峰一齊做主席。到1945年，日本喺戰事上節節敗退，宇津木為免西本願寺喺香港嘅資產畀英國充公，將呢啲資產轉贈晒畀贈陳靜濤同林楞真兩個居士。

#### 成立後

1945年，一眾參加過「舊佛聯」嘅本地佛教人士重新舉行成立儀式，由釋筏可做理事長一職（即係宜家嘅會長）。

歷屆掌門人
-----

* 筏可（1945年到1966年，釋智慧舅父）
* 釋覺光（1966年到2014年）
* 釋智慧（2015年到2017年）
* 釋寬運（2018年到而家）

會屬學校
----

佛聯會營辦政府津貼中學 13 間、津貼小學 8 間同埋非牟利幼稚園 6 間。

* 中學
	+ 佛教黃鳳翎中學
	+ 佛教大雄中學
	+ 佛教善德英文中學
	+ 佛教筏可紀念中學
	+ 佛教慈航智林紀念中學
	+ 佛教葉紀南紀念中學
	+ 佛教沈香林紀念中學
	+ 佛教覺光法師中學
	+ 佛教黃允畋中學
	+ 佛教孔仙洲紀念中學
	+ 佛教慧因法師紀念中學
	+ 佛教何南金中學
	+ 佛教茂峰法師紀念中學

* 小學
	+ 佛教中華康山學校
	+ 佛教黃焯菴小學
	+ 佛教慈敬學校
	+ 佛教林炳炎紀念學校
	+ 佛教林金殿紀念小學
	+ 佛教劉天生學校
	+ 佛教明珠學校
	+ 佛教榮茵學校
	+ 佛教陳榮根紀念學校

出面網頁
----

|  |  |
| --- | --- |
|  | 維基同享有多媒體嘅嘢：**Hong Kong Buddhist Association** |

* 香港佛教聯合會

1. ↑  〈香港佛教歷史研究〉.`{{cite web}}`: CS1 maint: url-status (link)
2. ↑  〈日佔時期香港佛教史：高僧宇津木二秀的事跡〉.`{{cite web}}`: CS1 maint: url-status (link)
**殷觀**（粵拼：jan1 gun1；？—？），字**孔休**（hung2 jau1），荊州人，係東漢末年劉備嘅謀士。

根據楊戲嘅《季漢輔臣贊》，話「孔休、文祥……楚之蘭芳」，知佢係荊州人，但具體嘅郡縣唔知。另外喺《三國志・蜀書》嘅《先主傳》度有殷純，但未知佢同殷觀係咪親屬。

事蹟
--

赤壁之戰後，劉備做埋荊州牧，擁有荊州大片屬地，孫權爲咗同佢交好，將自己個妹嫁畀佢。之後孫權派使節話，想同劉備一齊攞低蜀地，當時劉備有啲心喐喐，因爲佢諗住吳地同蜀地之間隔住個荊州，東吳點都檻唔過荊州來控制蜀地，噉樣劉備就可以將蜀地據爲己有。

當時殷觀做荊州主簿，佢就勸劉備咪噉做，話：「若果我哋爲東吳做開路前鋒，向前未必攻克得掂蜀地，向後可能畀東吳乘虛而入，到時就大勢已去喇。而家可以表面話贊同佢討伐蜀地，不過推託話自己先啱佔據啲郡，未可以興兵妄動，東吳一定唔敢越過我哋境內來自己攞低蜀地。按噉嘅進退之計，就可以坐收吳、蜀兩地之利。」劉備聽咗殷觀話。孫權之後停咗奪蜀計劃，於是劉備升殷觀嘅官做別駕從事。

參攷資料
----

* 陳壽（著）；裴松之（注）. 〈卷三十二 - 蜀書：先主傳〉. 《《三國志》》. 權遣使云欲共取蜀，或以為宜報聽許，吳終不能越荊有蜀，蜀地可為己有。荊州主簿殷觀進曰：「若為吳先驅，進未能克蜀，退為吳所乘，即事去矣。今但可然贊其伐蜀，而自說新據諸郡，未可興動，吳必不敢越我而獨取蜀。如此進退之計，可以收吳、蜀之利。」先主從之，權果輟計。遷觀為別駕從事。
* 陳壽（著）；裴松之（注）. 〈卷四十五 - 蜀書：鄧張宗楊傳〉. 《《三國志》》. 孔休文祥，或才或臧，播播述志，楚之蘭芳。──贊馬季常、衛文經、韓士元、張處仁、殷孔休、習文祥……孔休名觀，為荊州主簿別駕從事，見先主傳。失其郡縣。
《**盛女愛作戰**》係香港無綫電視拍攝製作嘅真人實境騷節目，亦係編審／編導岑應嘅真人騷節目系列之一，全節目共10集，由蘇玉華負責旁白，2012年播出。節目以探討香港單身女性、「港女」現象同埋男女關係作主題，「中女」、「剩女」等30歲以上香港未婚女性數字不斷上升嘅社會現象。

網上討論
----

### 『導師』郭政彤被揭荒唐生活同歷史

節目入面嘅導師之一郭政彤，喺節目播出期間，曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。之後，佢又被揭發早兩年參加無綫節目《十分試愛》入面，以「怕醜仔」自居，從事辦公室行政工作，報稱拍拖兩次就俾人飛兩次，之後反而變身兩性專家，說法前後唔一樣，令網友質疑。

參考
--

1. 1 2  〈真人騷相亲节目《盛女爱作战》真实性遭质疑\_影音娱乐\_新浪网〉. *ent.sina.com.cn*. 喺2021-04-27搵到.
2. ↑  〈无线节目《盛女爱作战》导师被揭假装恋爱专家\_影音娱乐\_新浪网〉. *ent.sina.com.cn*. 喺2021-04-27搵到.
3. ↑  〈Santino娘佬扮情聖 ｜ 蘋果日報〉. 《Apple Daily 蘋果日報》 (香港中文). 原著喺2021-04-27歸檔. 喺2021-04-27搵到.
4. ↑  頭條日報. 〈新聞故事——曾擁50親密女友 45度達人「腳踏五船」〉. 《頭條日報 Headline Daily》 (中文). 喺2022-10-30搵到.
《**野玫瑰**》原本係1770年 Johann Wolfgang von Goethe 創作嘅德文詩，後來舒伯特編成藝術歌（de:Lied）。首歌帶憂鬱，學校音樂堂好多時都揀呢首歌做教材。

節奏
--

《野玫瑰》有三節，三節重複住相同嘅旋律同和聲，所以好適合編成分節歌。除咗舒伯特之外，將呢首詩編成歌曲嘅重有生喺德國艾希斯費爾德縣嘅威爾納（Heinrich Werner）。

舒伯特編曲用2/4拍，G大調，當時舒伯特只有18歲（1815年）。之後1829年，威爾納編曲用6/8拍，降E大調。

首詩
--

*Sah ein Knab' ein Röslein stehn,  
Röslein auf der Heiden,  
war so jung und morgenschön,  
lief er schnell, es nah zu sehn,  
sah's mit vielen Freuden.  
Röslein, Röslein, Röslein rot,  
Röslein auf der Heiden.*

*Knabe sprach: "Ich breche dich,  
Röslein auf der Heiden!"  
Röslein sprach: "Ich steche dich,  
dass du ewig denkst an mich,  
und ich will's nicht leiden."  
Röslein, Röslein, Röslein rot,  
Röslein auf der Heiden.*

*Und der wilde Knabe brach  
's Röslein auf der Heiden;  
Röslein wehrte sich und stach,  
half ihm doch kein Weh und Ach,  
musst' es eben leiden.  
Röslein, Röslein, Röslein rot,  
Röslein auf der Heiden.*

有個細路見到支玫瑰棟起  

玫瑰喺杜鵑叢中  

咁嫩又靚  

佢急急腳走埋啲睇清楚  

  

  

  

  

  

  

  

  

  

  

  

  

  

  

  

  

  

  

  

  


  

### 解釋

「玫瑰」（Röslein）通常都被視為少女嘅擬物法。

中文歌詞
----

《野玫瑰》喺中文有兩個翻譯，一個係蕭而化填詞配舒伯特嘅曲，填詞工整，每句七個字，另一個係周學普填詞配威爾納嘅曲。舒伯特嘅曲同周學普嘅詞都各自較受歡迎，而電影《海角七號》結尾就用咗呢個混合版。

現代轉用
----

日本歌手椎名林檎第三張專輯唄ひ手冥利〜其ノ壱〜（歌手價值）中用咗舒伯特編曲，歌名日文亦係：野薔薇。

參攷
--

1. ↑  希望之聲，講解舒伯特得到首詩嘅經過
2. ↑  大紀元新聞網介紹「世界民謠(16)野玫瑰」
3. ↑  〈心象藝術的部落格 「在《海角七號》遇見舒伯特」，2009年1月2號睇〉. 原著喺2020年3月28號歸檔. 喺2009年1月1號搵到.
4. ↑  海角七號網，2009年1月2號睇

出面網頁
----

|  |  |
| --- | --- |
|  | 維基文庫有原文：
**Heidenröslein** |

* 詩歌原文同英文翻譯（英文）
* 國際樂譜庫項目提供舒伯特嘅樂譜（德文）
座標: 22°19′46″N 114°09′45″E﻿ / ﻿22.32944°N 114.16250°E﻿ / 22.32944; 114.16250

深水埗三太子及北帝廟
**三太子廟**，又叫**三太子宮**，係香港唯一供奉中國神話封神榜主角嘅廟，裏面供奉哪吒三太子。廟宇喺九龍深水埗汝洲街，喺清朝光緒年間起，而家係香港二級歷史建築。三太子宮側邊有**北帝廟**，又稱**北帝宮**。兩間廟一齊喺1931年撥歸華人廟宇委員會負責管理。1985年同埋2006年重建過。

歷史及結構
-----

1894年嘅香港發生咗鼠疫，喺界限街以北嘅深水埗仍然係清朝嘅土地，聚居唔少以打石為業嘅客家人，喺疫症期間從惠陽迎來三太子神像出巡，之後疫症減退，因而喺光緒廿四年（1898年）集資起廟以保佑街坊嘅健康。

三太子宮係傳統二進建築物，大門石額題「三太子宮」，大門對聯寫住：「驅除癘疫何神也 功德生民則祀之」，擋中上書「至聖至靈」，對聯：「聖德巍巍宇內羣生咸沾雨露　神恩蕩蕩國中黎庶盡沐威光」，主祀哪吒三太子，配祀觀音同包公，另外供奉太歲同埋金花娘娘。

深水埗北帝廟係由嗰區漁民起，原本起喺海旁，喺1920年拆遷移到三太子宮側邊，北帝廟供奉北帝、玄奘法師（唐三藏）同埋文昌帝君。三太子宮外有小廟供奉城隍。

北帝誕同三太子誕分別喺每年農曆三月初三及三月十八日舉行。

相
-

* 三太子廟正門
* 深水埗北帝廟正門
* 精美脊飾

參考
--

* 《香港市區文化之旅》，蕭國健、沈思 編著，萬里機構，ISBN 962-14-2090-3

出面網頁
----

* 華人廟宇委員會：深水埗三太子及北帝廟
* 福山堂：三太子廟
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

巽卦
**巽卦**，或者就咁叫**巽**，係八卦其中一卦，畫做☴ ，代表風。佢同時係六十四卦之中嘅第五十七卦，上下卦都係八卦之中嘅巽卦，即係☴，都係代表風，所以巽卦就畫成䷸。為咗方便記住卦象，佢有個名叫**巽為風**。

卦辭
--

小亨，利攸往，利見大人。

彖曰：重巽以申命，剛巽乎中正而志行。柔皆順乎剛，是以小亨，利有攸往，利見大人。

象曰：隨風，巽；君子以申命行事。

爻辭
--

初六：進退，利武人之貞。

九二：巽在床下，用史巫紛若，吉無咎。

九三：頻巽，吝。

六四：悔亡，田獲三品。

九五：貞吉悔亡，無不利。 無初有終，先庚三日，後庚三日，吉。

上九：巽在床下，喪其資斧，貞凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
巴士公交運營嘅763路公交
上海國際賽車場
**上海久事（集團）有限公司**（英文：**Shanghai Jiushi (Group) Co. Ltd.**），簡稱**上海久事**或**久事公司**，係一間總部位於上海嘅國有投資經營控股公司。公司喺1987年成立，由上海市人民政府出資。上海久事由上海市國有資產監督管理委員會進行監督管理，所以冇設立常見嘅董事會同股東大會。其中主要職責係經營上海市政府授權嘅國有資產以及政府性項目嘅投資，例如巴士運輸、樓宇開發及賽事運營等業務。

上海久事擁有12間直接隸屬嘅二級企業，包括上海強生控股、上海巴士公交有限公司、上海都市旅遊卡發展有限公司、上海久事國際賽事管理有限公司及上海國際賽車場有限公司等。截止至2012年，公司重有200幾間所屬成員企業及36間參股企業。公司嘅資信等級保持喺AAA級，註冊資本為252.7億人民幣。

參考
--

1. ↑  〈上海國際信托投資公司2012年年報〉 (PDF). 原著 (PDF)喺2016-03-04歸檔. 喺2018-12-11搵到.
2. 1 2 3  〈上海久事公司2012年年报〉. 原著喺2016年5月27號歸檔. 喺2017年2月16號搵到.
3. ↑  〈2015年公司基本情况〉 (PDF). 原著 (PDF)喺2016年10月20號歸檔. 喺2017年2月16號搵到.
4. 1 2  〈久事公司-公司介紹〉. 原著喺2013年12月24號歸檔. 喺2017年2月16號搵到.
5. ↑  〈久事公司-組織架構〉. 原著喺2013年12月24號歸檔. 喺2017年2月16號搵到.

連出去
---

* 上海久事公司官方網站
呢篇文講廣州已經冇咗嘅白雲寺。搵緊其他城市入面嘅白雲寺嘅話，請睇〈**白雲寺**〉。
座標: 23°10′47.6″N 113°17′44.8″E﻿ / ﻿23.179889°N 113.295778°E﻿ / 23.179889; 113.295778
**廣州碑林**（粵拼：gwong2 zau1 bei1 lam4）係中國廣東省廣州市白雲區嘅白雲山入面嘅其中一笪景點，呢度曾經係**白雲寺**所在，喺清朝中後期入選羊城八景，嗌做「**白雲晚望**」。呢笪景點就係嚮白雲山九龍泉井上面到摩星嶺之間嘅位置，如估喺白雲山南門嗰邊上山嘅話，行咗3公里路就見到佢喇。

介紹
--

廣州碑林佔地面積有16000幾平方米，呢度之前就係白雲寺。所謂白雲寺，就係喺宋朝嗰陣起嘅一間寺，雖然話佢係成個廣州入面，保存得比較耐嘅佛寺，但佢唔好彩喺抗日戰爭嗰陣冧咗。到咗1992年，廣州市委、廣州市府同廣州市人大常委投資，就嚮白雲寺舊址新起咗個廣州碑林，然後到1994年開咗畀人入去玩。而家呢個景點係個全新嘅景區，而舊時嘅白雲寺已經改成龍泉茶座喇。

內容
--

廣州碑林收藏咗差唔多有300幾嚿碑刻，蒐集咗現代詩人、書法家、以及歷代部分名士嘅作品，呢啲作品大多係歌詠嶺南風光、羊城、白雲山嘅詩詞、書法。呢啲碑刻有啲放室內、有啲喺室外、重有啲鑲喺摩崖上面。成個碑林分成3個景區：摩巖石刻區、南雅堂、仙黑軒。

參攷
--

* 廣州白雲寺

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
正門教學樓（喺大沙地東嗰邊望）
 **廣州石化中學**（粵拼：gwong2 zau1 sek6 faa3 zung1 hok6）
（英文：**Guangzhou Petroleum & Chemical Middle School**／**Guangzhou Shihua Middle School**）係中國廣東廣州嘅一間公辦中學，喺1976年3月15號成立，位置喺黃埔區文沖嘅石化小區入面。亦係廣州石化（而家係中國石化屬下嘅工廠）負責出錢搞嘅中學。

校服色
---

|  |
| --- |
| 廣州石化中學嘅校服 |
|  |  |  |

呢間學校嘅校服色：

* 長袖：
衫：　　，兩邊嘅袖帶有些少　嘅花紋。
褲：純　，冇任何花紋或第啲線形圖案響度。
* 風褸：　　，兩邊嘅袖冇花紋。
* 短袖：
衫：　，兩邊嘅肩都帶有　嘅邊紋。
褲：　，兩邊有3條同長唔同闊，有些小傾斜嘅　邊紋，而且唔到褲腳。

史
-

1976年3月15號，廣州石化喺黃埔嘅石化工廠員工宿舍（今日嘅石化小區）入面搞咗一間附屬學校。初期係一間中小學合辦嘅學校，直到1984年時一分為二，成立咗中學部。2001年，學校成為廣東省一級學校。2004年10月15號，由於廣州石化總廠搬到經濟技術開發區一帶，屬下嘅中學同小學部都畀咗黃埔區教育局負責睇實。2005年11月同2006年7月，分別同港灣中學、文沖中學合併。

註
-

1. ↑  雖然學校校徽寫嘅係**Guangzhou Shihua Middle School**嘅英文，但學校喺廣州石化廠接手期間，嗌過**Guangzhou Petroleum & Chemical Middle School**嘅英文名。

攷
-

* 广州石化中学简介 黄埔信息网
* 黄埔石化中学 中国教育信息查询网